Κάζο ΑΕΚ και θρίαμβος Προμηθέα με 84-85 στην παράταση - Magnesia News\nΑρχική ΑΘΛΗΤΙΚΑ Κάζο ΑΕΚ και θρίαμβος Προμηθέα με 84-85 στην παράταση\nΚάζο ΑΕΚ και θρίαμβος Προμηθέα με 84-85 στην παράταση\nΔημοσιεύθηκε 07/06/2019 22:30\nΤροποποιήθηκε 08/06/2019 00:40\nΗ ΑΕΚ είχε την δίψα από τα 14 χρόνια χωρίς τελικό. Είχε και την έδρα! Όμως ο… μυθικός Προμηθέας, με … μπασκετάρα έκανε το «μπαμ» μέσα στο ΟΑΚΑ, νικώντας με 84-85 στην παράταση και έγινε η πρώτη επαρχιακή ομάδα που παίρνει πρόκριση σε τελικούς, όπου θα συναντήσουν τον Παναθηναϊκό.\nΟι «κιτρινόμαυροι», αφού δεν τελείωσαν την σειρά στην Πάτρα, είχαν την ευκαιρία να βρεθούν σε τελικούς πρωταθλήματος μετά από 14 χρόνια, κάνοντας μια νίκη στο «σπίτι» τους, μπροστά στον κόσμο τους, αφού τελικά δικαιώθηκαν στο ΑΣΕΑΔ για τη μία αγωνιστική κεκλεισμένων.\nΟ Κασελάκης με 17 πόντους ήταν ο πρώτος σκόρερ των νικητών και με δύο εύστοχες καθοριστικές βολές στην παράταση, ενώ είχε χάσει δύο καθοριστικές στην λήξη της κανονικής διάρκειας. Ο Μπράουν σκόραρε 16, ενώ από την ΑΕΚ ο Χάντερ με 27 ήταν εντυπωσιακός. Οι τελικοί θα αρχίσουν από το ΟΑΚΑ την Δευτέρα στις 7.30μ.μ., ενώ στους μικρούς τελικούς θα παίξουν ΑΕΚ – Περιστέρι.


Πήδηξε από το παράθυρο ή τον πέταξαν; - e-KOZANH Πήδηξε από το παράθυρο ή τον πέταξαν; - e-KOZANH\nHome > ΕΛΛΑΔΑ > Πήδηξε από το παράθυρο ή τον πέταξαν;\nΟ Pellumb Marnikollaj\n»Εχουμε κάθε λόγο να πιστεύουμε την εκδοχή που δίνει η οικογένεια του αδικοχαμένου συγκρατούμενού μας γιατί καθένας από εμάς έχει γνωρίσει στο πετσί του τις κτηνωδίες που λαμβάνουν χώρα στα ανακριτικά γραφεία των αστυνομικών τμημάτων. Κι εάν δεν έχουμε άμεση εμπειρία εκπαραθύρωσης, αρκετοί από εμάς έχουμε, ωστόσο, την εμπειρία της απειλής της ως μια καθόλου πρωτότυπη ανακριτική μέθοδο.\n»Καθένας από εμάς, επίσης, έχει εντυπωσιαστεί από το γεγονός ότι τα παράθυρα των αστυνομικών τμημάτων είναι στολισμένα με “ζαρντινιέρες” [...] Δεν σκοπεύουμε να πάρουμε θέση στο διπλωματικό παιχνίδι που παίζεται μεταξύ ελληνικής και αλβανικής πρεσβείας. Θέλουμε μόνο μια απάντηση. Ακόμα και αν πάρουμε στα σοβαρά την προκλητικά ψευδή εκδοχή της ΕΛ.ΑΣ., είναι τελικά, κύριοι υπουργοί, η ιδιότητα του μετανάστη ή αυτή του πρώην κρατούμενου που επιτρέπει ο θάνατος ενός ανθρώπου σε αστυνομικό τμήμα να αντιμετωπίζεται με απαξία που δεν αντιστοιχεί ούτε σε αντικείμενο;».\nΑναρτήθηκε από e kozani στις 10:22 μ.μ.\nItem Reviewed: Πήδηξε από το παράθυρο ή τον πέταξαν; Rating: 5 Reviewed By: e kozani


ΠΛΑΤΗ (ΚΑΝΑΛΟΥΠΟΥ): ΣΤΗΝ..ΕΠΙΤΡΟΠΗ ΔΙΑΒΟΥΛΕΥΣΗΣ ΤΡΙΦΥΛΙΑΣ ΟΙ ΑΝΑΠΤΥΞΙΑΚΟΙ ΑΞΟΝΕΣ ΤΟΥ ΔΗΜΟΥ ΜΕ ΜΕΙΩΜΕΝΟΥΣ ΠΟΡΟΥΣ ΚΑΙ...ΚΟΙΝΩΝΙΚΟ ΔΙΑΛΟΓΟ\nΟ Δήμαρχος κ. Κόλλιας μίλησε για γνωμοδότηση της επιτροπής η οποία θα συνεδριάσει εκ νέου καθώς φέτος οι προυπολογισμοί ψηφίζονται ως τις 15 Νοεμβρίου ενώ το επιχειρησιακό πρόγραμμα φέρει τυπικό χαρακτήρα με ρευστά οικονομικά δεδομένα. Για το Τεχνικό πρόγραμμα επιβεβαίωσε ότι ως προσχέδιο που κατατέθηκε δεν περιέχει συνολική εικόνα, ενώ τόνισε ότι ο κοινωνικός διάλογος θα συνεχιστεί παρά το ότι τα οικονομικά δεδομένα της χώρας επηρεάζουν τους ΟΤΑ με δυσμενή τρόπο. Αποτυπώνοντας την εικόνα των μεγεθών μίλησε για μειωμένους πόρους κατά 60% και περικοπές κατά 53% της ΣΑΤΑ. Ξεκαθάρισε ωστόσο ότι δεν θα ακολουθήσει φορομπηχτική πολιτική, ούτε θα αυξήσει τα δημοτικά τέλη αλλά και δεν θα εργαστεί πάνω σε πλασματικούς προυπολογισμούς.\n10 ΣΤΟΧΟΙ ΚΑΙ 5 ΑΝΑΤΠΥΞΙΑΚΟΙ ΑΞΟΝΕΣ ΤΟ ΜΟΝΤΕΛΟ ΤΟΥ ΔΗΜΟΥ\nΧρήσιμα στοιχεία παρέθεσε ο Αντιδήμαρχος Ευστάθιος Ανδρινόπουλος για το επιχειρησιακό πρόγραμμα τοπικής ανάπτυξης με μέτρα βελτίωσης ποιότητας ζωής των πολιτών και το θεώρησε επίσης ως χρήσιμο εργαλείο. Οι 10 στόχοι που τέθηκαν περιλαμβάνουν και 5 άξονες ανάπτυξης που κινούνται στους τομείς: περιβάλλον και υποδομές, οργάνωση χώρου, τοπική οικονομία, κοινωνική συνοχή, οργάνωση και διοίκηση. Ο Αντιδήμαρχος κ. Τσίγγανος μίλησε για παράλογη γραφειοκρατία καθώς το 2010 ο Δήμος λάμβανε από τους πόρους της ΣΑΤΑ 3 εκ.ευρώ, το 2012 ήταν 750.000 ευρώ ενώ το 2014 προβλέπεται 480.000 ευρώ όταν η αποκομιδή απορριμμάτων 3 ενοτήτων αγγίζει τα 150.000 ετησίως.\nΠάντως το τεχνικό πρόγραμμα του 2014 αγγίζει τα 4,1 εκ. ευρώ χωρίς το ΕΣΠΑ καθώς το Ελεγκτικό συνέδριο φρενάρει σημαντικές μελέτες που είναι υπό εκτέλεση. Ο εντεταλμένος σύμβουλος κ. Σαμπαζιώτης ανέλυσε ότι ο Προυπολογισμός αγγίζει τα 18,6 εκ. ευρώ και τα χρέη του Δήμου είναι 3,6 εκ. ευρώ για παρελθόντα έτη


Οι 27 «προδότες» που φόρεσαν το τριφύλλι και... | Reporter Cyprus | Ποδόσφαιρο Κύπρος\nΣτέλιος Περικλέους 18/10/2019 06:45\nΑνόρθωση και Ομόνοια διασταυρώνουν τα ξίφη τους στο στάδιο Αντώνης Παπαδόπουλος, με πρώτιστο στόχο το τρίποντο που θα τους διατηρήσει στα υψηλά στρώματα της βαθμολογίας, ενώ θα τους δώσει και μεγάλη ψυχολογία ενόψει της δύσκολης συνέχειας.\nΔιαχρονικά τα ντέρμπι μεταξύ των δύο ομάδων έχουν το δικό τους ξεχωριστό ενδιαφέρον, είτε αγωνίζονται στο στάδιο της ομάδας της Αμμοχώστου, είτε στο ΓΣΠ, έχουν τη δική τους ιδιαιτερότητα και προσφέρουν θέαμα.\nΙσοβαθμούν στην κορυφή Ανόρθωση και Ομόνοια, έχοντας από δέκα βαθμούς, κάτι το οποίο αποδεικνύει πως το σημερινό παιχνίδι θα είναι μια δυνατή μάχη ανάμεσα σε δύο πολύ καλές ομάδες.\nΜε αφορμή το επερχόμενο ντέρμπι των δύο ομάδων, της 6ης αγωνιστικής, η ΟΜADA γύρισε τον χρόνο πίσω, έψαξε και σάς παρουσιάζει τους 27 ποδοσφαιριστές, οι οποίοι αγωνίστηκαν και στα δύο στρατόπεδα.\nΟ τελευταίος που προστέθηκε σε αυτή τη λίστα είναι ο τερματοφύλακας της Ομόνοιας, Φράνσις Ουζόχο, ο οποίος αποκτήθηκε από τους πράσινους το περασμένο καλοκαίρι, με τη μορφή δανεισμού, από την Ντεπορτίβο Λα Κορούνια.\nΔΙΑΒΑΣΤΕ ΕΠΙΣΗΣ: Τα 1.200.000 που είχαν δοθεί για χάρη του Φαμπιάνο\nΤον δρόμο χάραξε ο Σέρβος ποδοσφαιριστής, αφού το 1999 πήρε μεταγραφή από την Ανόρθωση στην Ομόνοια, ενώ η μετακίνηση του προκάλεσε αντιδράσεις στον κόσμο της ομάδα της Αμμοχώστου.\nΣε δύο χρόνια παρουσίας με τη φανέλα της Κυρίας, κατέγραψε 50 συμμετοχές και σκόραρε 32 τέρματα. Στους πράσινους αγωνίστηκε μέχρι το 2005, ενώ πέτυχε 33 γκολ με τη πράσινη φανέλα. Αξίζει να σημειωθεί πως ο Σέρβος μεσοεπιθετικός, φόρεσε και τη φανέλα του ΑΠΟΕΛ για μια χρονιά, τη σεζόν 1993.\nΟ Κύπριος αμυντικός έγινε ο δεύτερος που έπαιξε και στις δύο ομάδες. Άρχισε την καριέρα του από την Αλκή το 1995 και το 1997 μετακινήθηκε στην Ανόρθωση. Ακολούθως τέθηκε εκτός πλάνων και μετακόμισε στη Νέα Σαλαμίνα.\nΣτην Ομόνοια βρέθηκε το 2000 και αποτέλεσε βασικό στέλεχος της αμυντικής γραμμής των πρασίνων, στην κατάκτηση του πρωταθλήματος της περιόδου 2000-2001. Στη συνέχεια την επόμενη χρονιά πήρε μεταγραφή για την ΑΕΚ.\nΤα πρώτα του ποδοσφαιρικά βήματα έκανε στον Ερμή, από το 1983 μέχρι το 1986. Ακολούθως οι εξαιρετικές του εμφανίσεις στην ομάδα της Αραδίππου, εξαργυρώθηκα με την μεταγραφή του στην Ομόνοια.\nΈγραψε τη δική του ιστορία με την πράσινη φανέλα, αφού δώδεκα χρόνια υπήρξε το κανόνι στην γραμμή κρούσης των πρασίνων. Αποχωρώντας από τους πράσινους, μετακόμισε και πάλι στη Λάρνακα για λογαριασμό της ΑΕΚ, στην οποία αγωνίστηκε για δύο χρόνια.\nΣτην Ομόνοια σκόραρε 112 τέρματα σε 202 συμμετοχές, ενώ με την ομάδα της Αμμοχώστου, σημείωσε 8 τέρματα σε 35 αγώνες.\nΓέννημα θρέμμα της Ομόνοιας από το 1996 μέχρι το 2002, αγωνιζόταν στους πράσινους, ωστόσο το 2002 μετακόμισε στη Λάρνακα για την Ανορθωση.\nΜε το τριφύλλι στο στήθος σε 74 αγώνες σκόραρε πέντε φορές, ενώ αγωνιζόμενος σε 45 παιχνίδια με την Κυρία πέτυχε τρία γκολ.\nΟ Κύπριος τερματοφύλακας, έκανε τα πρώτα του ποδοσφαιρικά βήματα στην ομάδα της Αμμοχώστου το 2000, ο οποίος αποχώρησε το 2006 από το Αντώνης Παπαδόπουλος για να αγωνιστεί στην Ομόνοια.\nΜέχρι το 2006 με την Ανόρθωση έπαιξε σε 62 παιχνίδια, ενώ υπερασπίστηκε την εστία των πρασίνων 78 φορές. Στη συνέχεια, αγωνίστηκε σε Πλατανία, για ένα χρόνο και επέστρεψε στην Ομόνοια το 2014.\nΜετά από δύο χρόνια μετακόμισε στην ΑΕΚ, το 2018 αγωνίστηκε στον Ολυμπιακό και από το περασμένο καλοκαίρι επέστρεψε και πάλι στην Ανόρθωση.\nΔΙΑΒΑΣΤΕ ΕΠΙΣΗΣ: Το συγκινητικό μήνυμα του Ουζόχο με υπόσχεση στους Ομονοιάτες\nΤο 1998 μέχρι το 200 φόρεσε τη φανέλα της Ανόρθωσης, ο Κύπριος στράικερ. Το 200 αγωνίστηκε στο Διγενή, ενώ το 2001 επέστρεψε και πάλι στην Κυρία.\nΑκολούθως το 2003 αγωνίστηκε και πάλι στο Διγενή, ενώ το 2005 φόρεσε τα ερυθρόλευκα για λογαριασμό της Νέας Σαλαμίνας, στην οποία αναδείχθηκε και πρώτος σκόρερ το 2006.\nΚάτι το οποίο ανάγκασε την Ομόνοια να τον ντύσει στα πράσινα. Αγωνίστηκε σε 23 παιχνίδια και πέτυχε έξι γκολ, ενώ στην παρουσία του στο Αντώνης Παπαδόπουλος σκόραρε 7 τέρματα σε 38 εμφανίσεις.\nΑγωνίστηκε το 2000 μέχρι το 2002 στην Ομόνοια, ο κεντρικός αμυντικός, καταγράφοντας 32 συμμετοχές. Το 2002 πήρε μεταγραφή στην Αλκή, στην οποία αγωνίστηκε για μια χρονιά.\nΕπέστρεψε και πάλι στο τριφύλλι, όμως αγωνίστηκε σε μόλις δύο παιχνίδια, έτσι και πήρε μεταγραφή στην ΑΕΚ, στην οποία αποχώρησε το 2007 για να ενταχθεί στο δυναμικό της Κυρίας το 2007.Στην ομάδα της Αμμοχώστου αγνίστηκε σε 51 αγώνες και πέτυχε τρία γκολ.\nΣτην Κύπρο έφθασε για λογαριασμό του Απόλλωνα το 2000, στον οποίο αγωνίστηκε για δύο χρόνια. Το 2003 πήρε μεταγραφή για το Διγενή και ακολούθως το 2005 φόρεσε την πράσινη φανέλα, καταγράφοντας 102 συμμετοχές και σκοράροντας 12 τέρματα.\nΤο 2008 μετακόμισε στο Αντώνης Παπαδόπουλους, όπου αγωνίστηκε για μια χρονιά με τα χρώματα της Ανόρθωσης, καταγράφοντας 38 συμμετοχές και πετυχαίνοντας 3 γκολ.\nΑπό το 2009 αγωνίστηκε με το αντιπροσωπευτικό μας συγκρότημα, καθώς πήρε Κυπριακό διαβατήριο. Με το εθνόσημο στο στήθος αγωνίστηκε σε 28 αγώνες, ενώ χρίστηκε σκόρερ μια φορά.\nΟ δεξιός οπισθοφύλακας πήρε μεταγραφή το 2000 από την ΑΕΚ στην Ομόνοια, ο οποίος αγωνίστηκε με την πράσινη φανέλα σε 150 αγώνες, σκοράροντας δέκα φορές.\nΤο 2008 αποχώρησε από τους πράσινους για να αγωνιστεί στην Ανόρθωση, ωστόσο αγωνίστηκε σε μόλις τρία παιχνίδια. Από το 1996 μέχρι το 2007 υπήρξε μέλος της Εθνικής Κύπρου, καταγράφοντας 70 συμμετοχές.\nΔΙΑΒΑΣΤΕ ΕΠΙΣΗΣ: Λανγκ: Τα θηρία της Ανόρθωσης και το κλειδί για τη νίκη\nΑπό την Φράιμπουργκ βρέθηκε το 2008 στην Ομόνοια ο Πορτογάλος επιθετικός, πετυχαίνοντας εννέα τέρματα σε 41 αγώνες.\nΤην επόμενη σεζόν μετακόμισε στο Αντώνης Παπαδόπουλος, αγωνιζόμενος με τη φανέλα της Ανόρθωσης δύο χρόνια, σκοράροντας 24 γκολ σε 58 συμμετοχές.\nΠαρέμεινε στο νησί μας, καθώς το 2011 μετακόμισε στην Λεμεσό και αγωνίστηκε στην ΑΕΛ για ένα χρόνο, ενώ το 2012 έπαιξε στη Αλκή μέχρι το 2013.\nΣτο νησί μας βρέθηκε για πρώτη φορά το 2004 για να αγωνιστεί στην Ένωση. Το 2006 πήρε μεταγραφή για την ομάδα της Αμμοχώστου, με την οποία αγωνίστηκε 55 φορές και σκόραρε 14 τέρματα.\nΔυο χρόνια μετά μετακόμισε στη Λευκωσία για να φορέσει τη φανέλα της Ομόνοιας, καταγράφοντας 49 συμμετοχές και σκοράροντας οκτώ φορές.\nΤο 2002 φθάνοντας το νησί μας αγωνίστηκε με τα χρώματα της Ομόνοιας, σε 45 παιχνίδια, για δύο χρόνια, καθώς το 2004 μετακόμισε στη Λάρνακα για να αγωνιστεί στην Ανόρθωση, καταγράφοντας 48 συμμετοχές και σκοράροντας μια φορά.\nΤο 2007 αποκτήθηκε από τη Νέα Σαλαμίνα στην Ανόρθωση και αγωνίστηκε σε 37 παιχνίδια, πετυχαίνοντας ένα τέρμα. Δύο χρόνια μετά μετακόμισε στο Ηλίας Πούλλος για να αγωνιστεί στην Ομόνοια, στην οποία αγωνίστηκε σε 15 παιχνίδια μέχρι το 2011.\nΟ Κύπριος αμυντικός άρχισε την καριέρα του το 2001 στην ομάδα της Αμμοχώστου και ακολούθως αγωνίστηκε στην Ένωση. Το 2005 αποκτήθηκε από την Ανόρθωση στους πράσινους αγωνιζόμενος μέχρι το 2006.\nΟ Κύπριος ποδοσφαιριστής ακολούθησε την διαδρομή από το Ηλίας Πούλλος στο Αντώνης Παπαδόπουλος.\nΟ Κύπριος τερματοφύλακας, αποκτήθηκε από την Παρτιζάν στην Ομόνοια 2008 και κατέγραψε δύο συμμετοχές με τη πράσινη φανέλα, ωστόσο το 2010 δόθηκε δανεικός στην Ανόρθωση. Αποχώρησε από την Ανόρθωση το 2011 για την ΑΕΠ.\nΣτην Κύπρο έφθασε για λογαριασμό του Ολυμπιακού το 2000 και αγωνίστηκε στους μαυροπράσινους για τρία χρόνια. Το 2003 πήρε μεταγραφή για την Ομόνοια, στην οποία αγωνίστηκε σε 67 παιχνίδια και σκόραρε 32 φορές. Στη συνέχεια το 2006 μετακόμισε στη Λάρνακα και την Ανόρθωση, καταγράφοντας 12 συμμετοχές και πετυχαίνοντας τρία γκολ.\nΔΙΑΒΑΣΤΕ ΕΠΙΣΗΣ: H απάντηση της Ομόνοιας για τον νέο πορτιέρε και η πρόβλεψη για Ανόρθωση\nΣτο νησί μας έφθασε για να αγωνιστεί στον Άρη, ωστόσο στη συνέχεια ο Πορτογάλος αποκτήθηκε από την Ανόρθωση το 2007. Σε 25 αγώνες σκόραρε τρία γκολ.\nΑκολούθως πήρε μεταγραφή το 2008 στον ΑΠΟΕΛ και μετακόμισε στην Ομόνοια, όμως δεν έκανε κάποια επίσημη εμφάνιση.\nΜε τη φανέλα της Ανόρθωσης αγωνίστηκε 72 φορές, σημειώνοντας 51 τέρματα, από το 1997 μέχρι το 2000.\nΑφού αγωνίστηκε σε ΠΑΟΚ, ΑΕΚ Αθηνών, Ολυμπιακό Πειραιώς και Θέλτα, κατηφόρισε ξανά στο νησί μας αυτή την φορά για να φορέσει την πράσινη φανέλα.\nΣτην Ομόνοια αγωνίστηκε σε 23 παιχνίδια και σκόραρε εννέα τέρματα, ενώ μετά το επεισοδιακό διαζύγιο με την Ομόνοια το 2009 επέστρεψε και πάλι στην Ανόρθωση μέχρι το 2014. Σε 97 συμμετοχές με τη φανέλα της ομάδα της Αμμοχώστου, σκόραρε 27 τέρματα.\nΆρχισε από την Ένωση και ακολούθως έκανε το μεγάλο άλμα την καριέρα τους πηγαίνοντας στην Ελλάδα για να αγωνιστεί στον Ηρακλή.\nΑκολούθως, μετά από το πέρασμα του σε Παναθηναϊκό, Ολυμπιακό το 2009 επέστρεψε στην Κύπρο το 2009 για να αγωνιστεί στην Ομόνοια.\nΜε το τριφύλλι στο στήθος αγωνίστηκε σε 59 αγώνες και σημείωσε 34 γκολ, ενώ το 2011 μετακινήθηκε στην Ανόρθωση για μια χρόνια, καταγράφοντας 15 συμμετοχές και σκοράροντας τρεις φορές.\nΟ αριστερός ακραίος αμυντικός, άρχισε τα ποδοσφαιρικά του βήματα στην Ομόνοια Αραδίππου, ωστόσο το 2007 πήρε μεταγραφή για τον Απόλλωνα.\nΤο 2010 αποχώρησε από την ομάδα της Λεμεσού για να αγωνιστεί στην Ομόνοια, στην οποία κατέγραψε 57 συμμετοχές και σκοράροντας πέντε γκολ.\nΜετά από τρία χρόνια μετακόμισε για στη Λάρνακα για να αγωνιστεί στην Ανόρθωση, καταγράφοντας 71 συμμετοχές και πετυχαίνοντας εννέα τέρματα.\nΟ Γάλλος ακραίος επιθετικός, το 2007 αποκτήθηκε από την ΑΕΠ, ωστόσο οι καλές του εμφανίσεις με την παφιακή ομάδα οδήγησαν τον Ράμος στην Ανόρθωση.\nΣτην ομάδα της Αμμοχώστου κατέγραψε 58 εμφανίσεις και σημείωσε εφτά τέρματα. Το 2014 επέστρεψε και πάλι στην Κύπρο, αυτή την φορά για την Ομόνοια, στην οποία αγωνίστηκε σε 45 παιχνίδια και σκόραρε τρία γκολ.\nΆρχισε από τις ακαδημίες του ΑΠΟΕΛ, το 2007, ωστόσο το 2014 η Ομόνοια τον ένταξε στο δυναμικό της. Με τη πράσινη φανέλα αγωνίστηκε σε 55 παιχνίδια, σκοράροντας δύο γκολ. Μετά από δύο χρόνια αποχώρησε για την ομάδα της Αμμοχώστου, καταγράφοντας 62 αγώνες σε τρεις σεζόν.\nΟ πρώτος ποδοσφαιρικός σταθμός για τον ακραίο αμυντικό ήταν η ομάδα της Πέγειας, από την οποία αποχώρησε το 2006 για να αγωνιστεί στη Νέα Σαλαμίνα.\nΤο 2007 αποχώρησε από τους ερυθρόλευκους για να ενταχθεί στο δυναμικό της Ανόρθωσης, στην οποία αγωνίστηκε σε 22 αγώνες. Την επόμενη χρονιά μετακινήθηκε στη Λευκωσία για λογαριασμό της Ομόνοιας, καταγράφοντας 36 συμμετοχές σε ένα χρόνο.\nΣτην Κύπρο βρέθηκε το 2013 για να αγωνιστεί στην Ανόρθωση, μετρώντας 31 συμμετοχές και οκτώ γκολ. Την αμέσως επόμενη χρονιά μετακινήθηκε στη Λευκωσία για να αγωνιστεί στο τριφύλλι. Με τη φανέλα της Ομόνοιας αγωνίστηκε σε μόλις εφτά αγώνες.\nΗ Δόξα ήταν η πρώτη ομάδα του Φοφανά στην Κύπρο το 2012. Στη συνέχεια το 2013 δόθηκε με τη μορφή δανεισμού στην Ανόρθωση. Το 2014 αποχώρησε από την ομάδα της Κατωκοπιάς για να συνεχίσει την καριέρα του στην Ομόνοια, ο οποίος κατέγραψε 28 συμμετοχές και σκόραρε τέσσερις φορές.


Aridaia365: Χαρδαλιάς: Ελεύθερη μετακίνηση στα Νησιά μόνο για εμβολιασμένους - Οι όροι για ανεμβολίαστους\nΧαρδαλιάς: Ελεύθερη μετακίνηση στα Νησιά μόνο για εμβολιασμένους - Οι όροι για ανεμβολίαστους\nΣτην επιστροφή από τα νησιά, self test για όσους είναι άνω των 12 ετών.\nΑνώνυμος 1 Ιουλίου 2021 - 6:31 μ.μ.\nΝαι στις εκλογές θά τά πούμε κύριε χαρδαλια,δεν διαφέρετε καί πολύ από τής χουντικές τακτικές σας.\nΑνώνυμος 1 Ιουλίου 2021 - 7:19 μ.μ.\nΌσο και αν λέω οτι πρέπει να πάω να κάνω το εμβόλιο εσείς μου δίνετε αφορμές να μην πάω\nΑνώνυμος 1 Ιουλίου 2021 - 10:42 μ.μ.


Συνέντευξη | Γιώργος Παπαδόπουλος: «Στις μέρες που ζούμε δεν πρόκειται κανένας καλλιτέχνης να γίνει πλούσιος με τίμιο τρόπο!» - Sfera 98,9 και ανεβαίνουμε!\nΣυνέντευξη | Γιώργος Παπαδόπουλος: «Στις μέρες που ζούμε δεν πρόκειται κανένας καλλιτέχνης να γίνει πλούσιος με τίμιο τρόπο!»\nAug 06, 2015 No Comments by Sfera\nΔιατηρεί πάντα χαμηλούς τόνους και καταφέρνει να απασχολεί μόνο μέσα από την δουλειά του! Ο Γιώργος Παπαδόπουλος είναι ένας από τους ελάχιστους πραγματικά ταλαντούχος ανθρώπους του χώρου που η επιτυχία αποτελεί κίνητρο για περισσότερη και πιο σκληρή δουλειά!\nΤο Tralala.gr και η δημοσιογράφος Σοφία Μπεκιάρη τον συνάντησαν από κοντά και εκείνος με περίσσεια ευγένεια και χαμόγελο απάντησε πολλά και ενδιαφέροντα ερωτήματα! Πόσο επιλεκτικός είναι στο να δίνει συνεντεύξεις, τι τον ενοχλεί στην ελληνική δισκογραφία, πόσο εύκολο ήταν να αφήσει την Κύπρο και να κάνει ένα νέα ξεκίνημα στην Ελλάδα, ποιος είναι ο μεγαλύτερος του φόβος και πόσο αναμενόμενη ήταν για εκείνον η τεράστια επιτυχία που γνωρίζει το νέο του τραγούδι «Σπάστα»;;;\nΈνας Γιώργος Παπαδόπουλος αποκαλυπτικός και με άποψη… Διαβάστε τη συνέντευξη και θα καταλάβετε τι εννοούμε!!!\nΓιώργο χαίρομαι πάρα πολύ που κάνουμε αυτή τη συνέντευξη και θα ήθελα να σε ρωτήσω κατά πόσο είσαι επιλεκτικός στις συνεντεύξεις σου;\nΠιο παλιά ήμουν όχι τόσο επιλεκτικός απλά φοβόμουν για το τι θα με ρωτήσουν και δεν ήξερα πώς να το χειριστώ όλο αυτό. Ήμουν πρωτάρης με τις συνεντεύξεις, αλλά πλέον κατάλαβα πως όταν είσαι ο εαυτός σου και λες τα πράγματα με το όνομά τους λειτουργεί θετικά, κι αυτό κάνω.\nΠοιο είναι το πρώτο πράγμα που σκέφτεσαι όταν σου ζητάνε μια συνέντευξη;\nΔεν με φοβίζει κάτι και το πρώτο που σκέφτομαι είναι το τι έχω να πω για τη δουλειά μου. Θεωρώ άσκοπο να κάτσω να δώσω μια συνέντευξη και να πω τα ίδια πράγματα που είπα πριν τρεις μήνες. Για αυτό και όταν δίνω μια συνέντευξη θέλω να έχω κάτι καινούριο να συζητήσω.\nΥπάρχουν καλλιτέχνες που σκέφτονται με τον τρόπο που μόλις μου ανέφερες – και θέλουν να απασχολούν και να είναι στην επικαιρότητα λόγω της δουλειάς τους – και κάποιοι άλλοι που για να έχουν διάρκεια θεωρούν ότι πρέπει να απασχολούν με οποιοδήποτε τρόπο.\nΥπάρχει αυτό που λες. Όμως αυτό που πιστεύω είναι πως για να έχεις διάρκεια πρέπει να δουλεύεις, γιατί μόνο έτσι έχεις κάτι να πεις. Πρέπει να παράγεις έργο για να μιλήσεις για αυτό. Όταν δεν παράγεις έργο και η μόνη σου σκέψη είναι πως θα επιβιώσεις σε αυτό τον χώρο και δεν ψάχνεις την απάντηση στη δουλειά σου, αλλά προσπαθείς να δημιουργήσεις έναν μύθο ή μια σχέση ή ένα μυστήριο γύρω από το όνομά σου, τότε χάνεις τον στόχο και δεν κάνεις σωστά τη δουλειά\nΑρκετοί managers ή εταιρείες θεωρούν πως ο καλλιτέχνης πρέπει να απασχολεί τα Μέσα, με οτιδήποτε για να έχει τον κόσμο σε εγρήγορση και να του τραβάει συνέχεια την προσοχή.\nΘα συμφωνούσα σε ότι λες πριν από 8 χρόνια. Πλέον ο κόσμος είναι ήδη σε εγρήγορση για έναν καλλιτέχνη και τον ακολουθεί σε όλα τα social media. Ξέρει λοιπόν ανά πάσα στιγμή που είναι ο καλλιτέχνης, τι κάνει ή τι τρώει, όπως και ποιο το νέο του τραγούδι. Οπότε ενημερώνεται άμεσα.\nΕίσαι υπέρ των social media αρκεί ο καθένας τα χειρίζεται στα όρια που εκείνος θεωρεί σωστά, ανάλογα με τον χαρακτήρα και την προσωπικότητά του;\nΝαι ακριβώς αυτό. Είμαι υπέρ των social media, αλλά με ένα όριο. Δηλαδή θεωρώ άσκοπο να ανεβάζω το μεσημεριανό μου καθημερινά, τόσο γιατί το θεωρώ άσκοπο, αλλά και γιατί δεν αφορά τη δουλειά μου. Δεν αφορά κανέναν το τι τρώω κάθε μεσημέρι. Άλλο πάλι να ενθουσιαστώ με ένα φαγητό το μήνα και να το ανεβάσω γιατί για παράδειγμα θέλω να ευχαριστήσω έναν φίλο που το μαγείρεψε. Δεν επιθυμώ να κάνω τη ζωή μου reality μέσα από τα social media.\nΟ κόσμος πιστεύεις πως έχει ανάγκη να μαθαίνει πράγματα για τον καλλιτέχνη που αγαπά και θαυμάζει;\nΔεν μπορώ να πιστέψω πως υπάρχουν άνθρωποι που ξυπνάνε και έχουν στο μυαλό τους το τι κάνει ο Γιώργος Παπαδόπουλος. Είναι τόσα τα προβλήματα που είναι πιο σημαντικά. Αν και δεν θέλω να πάω τη κουβέντα εκεί, αναγκαστικά πάει, γιατί τα τελευταία χρόνια τα προβλήματα τα ζούμε έντονα όλοι στο πετσί μας. Το ρεύμα, το νερό, τα τηλέφωνα, το ενοίκιο, ο κόσμος που δεν παίρνει συντάξεις… έχουν χιλιάδες σημαντικά προβλήματα επιβίωσης και δεν νομίζω πως ασχολείται κανείς τόσο πολύ με το τι κάνουν καθημερινά οι καλλιτέχνες, κι όχι μόνο με μένα, αλλά και με τεράστια ονόματα της Ελλάδας. Οι καλλιτέχνες είμαστε μια ευχάριστη νότα σε όλα αυτά τα προβλήματα, μέσω των τραγουδιών μας και των φωτογραφιών που καμιά φορά ανεβάζουμε.\nΠαρακολουθώ και η ίδια τα social media έχω παρατηρήσει πως όταν ανεβάζεις κάτι ή κάποιος άλλος ανεβάζει κάτι κι είσαι κι εσύ στην φωτογραφία, υπάρχουν θαυμάστριες που εκδηλώνουν έντονα τον θαυμασμό τους. Εσύ πώς το βλέπεις αυτό και πώς σε κάνει να αισθάνεσαι;\nΣαφώς κι είναι ένας τρόπος τα social media να επικοινωνήσει κάποιος μαζί σου. Παλιότερα δεν υπήρχαν όλα αυτά. Το κοινό είχε μόνο το cd σου. Τώρα με το σχόλιο που μπορεί να αφήσει κάτω από μια φωτογραφία σου, ουσιαστικά επικοινωνεί μαζί σου και χαίρομαι κάθε φορά που βλέπω κάποιο σχόλιο ή likes. Αυτό γιατί πάντα ανεβάζω πράγματα που αφορούν τη δουλειά μου, ένα μέρος που θα πάω να τραγουδήσω, μια συνεργασία, ένα τραγούδι, το The Voice, οπότε χαίρομαι που ο κόσμος με ακολουθεί και μέσα από τα social media μαθαίνει για τη δουλειά μου.\nΕίσαι ένας καλλιτέχνης που θεωρώ διατηρεί χαμηλούς τόνους και όντως απασχολείς μόνο μέσα από τη δουλειά σου. Είναι εύκολο αυτό;\nΔεν το προσπαθώ καθόλου πίστεψέ με, το αντίθετο μάλιστα θα έλεγα. Υπάρχουν άτομα που απλά κάνουν τη δουλειά τους και άλλα που προσπαθούν να απασχολήσουν με θέματα πέραν της δουλειάς τους.\nΑυτό έχει να κάνει με την ποιότητα του κάθε ανθρώπου;\nΠιστεύω πως είναι θέμα προσωπικότητας και θέμα του πόσο αντιλαμβάνεσαι τον χώρο και τη δουλειά που κάνεις, αλλά και πόσο σέβεσαι τον εαυτό σου τελικά. Δεν θα ανέβαζα ποτέ μια φωτογραφία μου γυμνός στο κρεβάτι για παράδειγμα. Το ίδιο πράγμα είναι διαφορετικό να το κάνω σε ένα video clip. Αλλά να ανεβάσω κάτι τέτοιο από την προσωπική μου ζωή, μια προσωπική στιγμή, το ίδιο μου το κρεβάτι δεν θα το έκανα.\nΣου έχει τύχει να σου ζητήσουν να δώσεις μια συνέντευξη και παράλληλα να σου ζητήσουν να πεις κάτι που θα πουλήσει;\nΚι εκεί τι κάνεις;\nΕκεί απαντώ πως αν θεωρούν πως αυτά που έχω να πω δεν θα πουλήσουν τότε ας το αφήσουμε.\nΘεωρείς πως οι καλλιτέχνες που τραγουδάτε αλλά και γράφετε τραγούδια έχετε ένα διαφορετικό τρόπο σκέψης από εκείνους που κάνουν το ένα από τα δύο;\nΣίγουρα βοηθάει το να είσαι μουσικός και να γράφεις δικά σου τραγούδια γιατί μπορείς να εκφραστείς μέσα από κάτι δικό σου 100%. Επίσης δεν έχεις το άγχος του τραγουδιστή που ψάχνει να βρει τραγούδια. Έχεις όμως το άγχος του πότε θα σου έρθει η έμπνευση, τι ώρα, ποια μέρα, σε ποιο μήνα, χρόνο και χρονικό διάστημα θα γράψεις το τραγούδι. Εντούτοις, πίστεψέ με πως είναι πολύ μαγικό αυτό το συναίσθημα του τραγουδοποιού, το να συμβαίνει αυτό το πράγμα, η έμπνευση ή φώτιση. Το να γράφεις τα δικά σου τραγούδια και να τα τραγουδάς είναι ευλογία.\nΕξαιτίας όλου αυτού του συναισθήματος είσαι ίσως λίγο πιο αυστηρός στο να ερμηνεύσεις τραγούδια ενός άλλου δημιουργού;\nΊσως επειδή γράφω κιόλας να είμαι πιο επιλεκτικός στο ποια τραγούδια που δεν έχω γράψει θα τραγουδήσω στο πρόγραμμά μου. Ίσως μόνο αυτό, γιατί ο καθένας γράφει με τον δικό του τρόπο, τη δική του ταυτότητα.\nΑνέφερες την «ταυτότητα»… έχουμε φτάσει πιστεύεις σε μια εποχή που λέμε «πουλάει αυτό» οπότε ας το αντιγράψουμε άσχετα αν μας ταιριάζει ή όχι;\nΑυτό είναι ένα τεράστιο λάθος. Έχουμε δει όλοι καριέρες και καλλιτέχνες να καταστρέφονται για αυτό το πράγμα\nΔεν είναι όλοι οι καλλιτέχνες για όλα θεωρείς;\nΚοίτα αυτό είναι μια μεγάλη συζήτηση και θα προσπαθήσω να το περιγράψω όσο πιο σύντομα μπορώ. Είναι ωραίο να πειραματίζεσαι, να κάνεις συνεργασίες, ακόμα και μερικές που είναι κόντρα με αυτό που αντιπροσωπεύεις εσύ, τόσο δισκογραφικά όσο κι επί σκηνής. Το να προσπαθήσεις όμως να αντιγράψεις κάτι επιτυχημένο που δεν είναι στα μέτρα σου είναι κρίμα κι εκεί την πατάνε πολλοί, γιατί προσπαθούν να βγάλουν ένα τραγούδι σαν αυτό που τα σπάει τώρα στο ραδιόφωνο. Μα αυτό το τραγούδι αυτή τη συγκεκριμένη στιγμή είναι που τα σπάει στο ραδιόφωνο, γιατί να ακούσει ο κόσμος από σένα ένα παρόμοιο, που μπορεί να είναι και χειρότερο σε τρεις μήνες;\nΑντίστοιχα μπορεί κάποιος να προσπαθήσει να αντιγράψει κι έναν καλλιτέχνη;\nΑυτό δεν γίνεται. Μπορείς να το προσπαθήσεις αλλά δεν θα το επιτύχεις ποτέ. Ο κάθε καλλιτέχνης και ο κάθε άνθρωπος είναι διαφορετικός. Ο καθένας έχει τα δικά του χαρακτηριστικά στον τρόπο που θα μιλήσει ή που θα τραγουδήσει, που θα σε κοιτάξει ή θα σου μεταφέρει την ενέργειά του επί σκηνής, είναι τελείως διαφορετικός. Οπότε το να προσπαθήσω εγώ για παράδειγμα να το παίξω Νότης Σφακιανάκης δεν θα πείσω κανέναν, γιατί δεν θα είμαι ποτέ ούτε το μισό του μισού αυτού που αντιπροσωπεύει. Εάν όμως προσπαθήσω να βρω τα δικά μου στοιχεία, να τα βελτιώσω και να τα αναπτύξω θα είμαι ο καλύτερος Γιώργος Παπαδόπουλος.\nΘεωρείς πως έτσι όπως έχουν εξελιχθεί τα πράγματα και λόγω κρίσης που σίγουρα έχει επηρεάσει, δεν υπάρχει η υπομονή στους καλλιτέχνες, κι ίσως βιάζονται και θέλουν να φτάσουν στην επιτυχία;\nΕξαρτάται τι ζητάς και ποιος είναι ο στόχος σου. Αν είναι να γίνεις διάσημος και να κάνεις επιτυχία σαφώς αυτό θα σε τρώει από μέσα σου, δεν θα μπορείς να κοιμάσαι τα βράδια και θα σκέφτεσαι μόνο αυτό. Όταν όμως θα σκέφτεσαι πώς θα είσαι σε 20 χρόνια και τι θα έχεις αφήσει πίσω σου αλλάζει το θέμα. Γιατί ουσιαστικά εμείς οι καλλιτέχνες γι’ αυτό δουλεύουμε, για να αφήσουμε κάτι πίσω μας και να μπορούμε σε 20 χρόνια από τώρα να πούμε πως έχουμε βγάλει 100 τραγούδια και το ένα, όχι παραπάνω, έμεινε στην ιστορία της μουσικής στην Ελλάδα.\nΠοιος είναι ο στόχος που είχες όταν ξεκίνησες και ακόμα τον έχεις να σε οδηγεί στην καριέρα σου;\nΘέλω η μουσική μου να γράψει τη δική της ιστορία στην Ελλάδα.\nΜε ποιο τρόπο επιλέγεις σε ποιους καλλιτέχνες θα δώσεις τα τραγούδια σου;\nΠαίζει πολύ μεγάλο ρόλο η χημεία. Καταρχάς δεν με επιλέγουν οι τραγουδιστές να τους δώσω τραγούδι μου αλλά εγώ επιλέγω που θα δώσω κάποιο τραγούδι μου. Έρχεται ένας καλλιτέχνης και μου ζητάει ένα τραγούδι, κι αν τον γουστάρω σαν φωνή, σαν άνθρωπο, σαν καλλιτέχνη και έχουμε και χημεία, τα 4 αυτά συστατικά, τότε του γράφω ένα τραγούδι με την ψυχή μου, όχι απλά κάτι για να λέω μετά πως «έγραψα κάτι για τον Πάνο Κιάμο ή τη Μελίνα Ασλανίδου». Θέλω το τραγούδι που θα δώσω σε κάποιον καλλιτέχνη να είναι αυτό που θα απογειώσει την καριέρα του.\nΤι ήταν το έναυσμα στο να φτάσουμε στο σημείο αυτή τη στιγμή να ακούγεται και να είναι αποδεκτό πως ο Γιώργος Παπαδόπουλος είναι ένας πάρα πολύ καλός συνθέτης;\nΔεν μπορώ να ξέρω σίγουρα. Ίσως αυτό που σου ανέφερα και πριν, πως δίνω τραγούδια που θα κάνουν τη διαφορά και που πιστεύω πως έρχονται κόντρα με τον καλλιτέχνη ή είναι ακριβώς στα μέτρα του. Προσπαθώ να γράφω καλά τραγούδια. Δεν ξεπετάω κανέναν και αντιμετωπίζω κάθε κομμάτι του δίσκου μου ξεχωριστά σαν να είναι μια μεγάλη επιτυχία. Κι αυτό θέλω να κάνω κι όταν δίνω δικό μου τραγούδι σε άλλον καλλιτέχνη.\nΘες να μου αναφέρεις ένα τραγούδι που έδωσες σε κάποιο καλλιτέχνη και ίσως μετάνιωσες που το έκανες;\nΠοτέ δεν έχω μετανιώσει για τραγούδι που έδωσα.\nΔεν σου έχει καν περάσει η σκέψη από το μυαλό πως ίσως αυτό το τραγούδι θα μπορούσες να το έχεις πει κι εσύ;\nΌταν γράφω ένα τραγούδι για κάποιον καλλιτέχνη είναι πλέον δικό του. Γράφω ένα τραγούδι, το δίνω στον καλλιτέχνη, μπαίνουμε σε ένα στούντιο να το δοκιμάσει, να δούμε αν του ταιριάζει κι αν του πάει και αν το θέλει είναι δικό του, αν όχι το λέω εγώ ή το δίνω σε κάποιον άλλο καλλιτέχνη που θεωρώ πως ταιριάζει. Αλλά να πάρω τραγούδια πίσω από καλλιτέχνη που έχω δώσει ή να μετανιώσω που τα έδωσα δεν το έχω κάνει ποτέ.\nΜε την ίδια ευκολία μπορείς να γράψεις και να δώσεις ένα τραγούδι στον Πάνο Κιάμο για παράδειγμα, που είναι πιο λαϊκός καλλιτεχνικός, στην Ελένη Φουρέιρα που είναι ποπ και τη Μελίνα Ασλανίδου που είναι έντεχνη; Χρησιμοποιώ όρους που πολλοί τους αποδέχονται για να γίνει κατανοητός ο διαχωρισμός.\nΕίναι τρεις διαφορετικοί καλλιτέχνες, αλλά ταυτόχρονα τόσο ίδιοι. Θα μπορούσα να γράψω το ίδιο τραγούδι και για τους τρεις. Ο Πάνος Κιάμος θα το έκανε λαϊκό, η Ελένη Φουρέιρα ποπ και η Μελίνα Ασλανίδου λαϊκό με στοιχεία έντεχνου.\nΘες να μου το εξηγήσεις λίγο περισσότερο αυτό;\nΠιστεύω πως ο καλλιτέχνης ορίζει πως θα φτάσει το τραγούδι στα αυτιά του κόσμου.\nΔεν υπάρχει όμως αυτό που λέμε ταυτότητα του τραγουδιού, κάτι που το κάνει ξεχωριστό;\nΗ ενορχήστρωση του τραγουδιού του δίνει ταυτότητα. Η μελωδία συνήθως έχει λίγες νότες. Υπάρχουν βέβαια εκατομμύρια κλίμακες που οδηγούν σε άλλα μονοπάτια. Θα μπορούσε όμως για παράδειγμα να διασκευάσει ο Πάνος Κιάμος τραγούδι του Σωκράτη Μάλαμα και να το φέρει στα δικά του μέτρα με την ίδια μελωδία ακριβώς.\nΓιατί θεωρείς πως ο διαχωρισμός αυτός στη μουσική είναι τόσο έντονος; Καμιά φορά το λέμε και υποτιμητικά, αναφερόμενοι σε κάποιο τραγούδι ως ποιοτικό ή εμπορικό.\nΕίναι τραγικό. Η μουσική είναι μία, δεν έχει γλώσσα, ούτε φυλή, ούτε χρώμα. Μπορεί να ακούσω ένα τραγούδι γαλλικό, χωρίς να ξέρω Γαλλικά και να μου σηκωθεί η τρίχα. Μπορεί να ακούσει ένας Γάλλος ποντιακό τραγούδι και να αισθανθεί αντίστοιχα. Η μουσική είναι παγκόσμια και δεν μπορείς να της βάλεις ταμπέλες. Δεν υπάρχουν αυτά τα πράγματα.\nΤο καινούριο σου τραγούδι «Σπάσ’τα» πραγματικά έσπασε τα ρεκόρ. Πίστευες πως θα αγαπηθεί τόσο πολύ από τον κόσμο και τόσο έντονα;\nΚοίτα υπάρχουν τραγούδια που από την ώρα που τα γράφω αισθάνομαι έντονα πως θα γίνουν επιτυχία. Τις περισσότερες φορές πέφτω μέσα. Για το «Σπάσ’τα» δεν είχα προλάβει να το αφομοιώσω ότι το έγραψα και ετοιμάζομαι να βγάλω καινούριο τραγούδι. Πέρασα μια περίοδο ξηρασίας από άποψη έμπνευσης, λόγω χρόνου, αλλά και λόγω διάθεσης. Δεν είχα βρει ή δεν μου είχε έρθει η επιφοίτηση. Όταν ήρθε λοιπόν, ήταν ένα περίεργο διάστημα της ζωής μου που ήμουν ανάμεσα σε μαγαζί, στο studio γράφοντας τραγούδια για άλλους και το έκανα χωρίς να είμαι σίγουρος πως θα φτάναμε σήμερα να αγαπηθεί έτσι. Έγραψα πρώτα τη μελωδία κι ύστερα έβαλα τον στίχο. Την ώρα που το έγραφα δεν ήξερα πως θα είναι επιτυχία. Όταν όμως το τελειώσαμε στο studio έγινε και το mastering θα είμαι ειλικρινής πως ούτε τότε (γέλια!). Πιστεύω πως είναι πολύ καλό τραγούδι παρ’ όλα αυτά, έχω γράψει τη μουσική και τον στίχο σε αυτό, κάτι που δεν συνηθίζω να το κάνω και χαίρομαι πολύ που ο κόσμος το έχει αγαπήσει και το έχει αγκαλιάσει σε τόσο μικρό χρονικό διάστημα.\nΈνα τραγούδι πιστεύεις πως φτάνει για να απογειώσει τη καριέρα ενός καλλιτέχνη;\nΝαι, φτάνει να την απογειώσει για τρία χρόνια. Ένα τραγούδι μπορεί να βάλει κάποιον στην πρώτη γραμμή και να τον διατηρήσει για άλλα 10 στη Πέμπτη γραμμή.\nΠοιο είναι το κλειδί στο να γίνει επιτυχία ένα κομμάτι; Ο τραγουδιστής που το ερμηνεύει; Η μουσική; Ο στίχος;\nΔεν έχω ιδέα, πραγματικά δεν ξέρω. Υποψιάζομαι πως είναι η αλήθεια που υπάρχει σε ένα τραγούδι, το πώς δημιουργήθηκε. Γι’ αυτό υπάρχουν και φαινόμενα καλλιτεχνών άγνωστων που σκάνε με ένα τραγούδι και «πέφτει» η Ελλάδα. Έτσι υπάρχει ο Ρέμος, η Ασλανίδου, η Βίσση, ο Παπαδόπουλος κάτω από ένα τραγούδι κάποιου αγνώστου που δεν ξέρουμε καλά καλά το πρόσωπό του.\nΠόσο καθοριστικός είναι ο ρόλος των ραδιοφώνων ώστε να γίνει επιτυχία ένα τραγούδι;\nΣίγουρα βοηθάει το ραδιόφωνο πάρα πολύ, αλλά το ίδιο βοηθάει και το διαδίκτυο. Στο διαδίκτυο μπορείς να είσαι εσύ ο παραγωγός του εαυτού σου, μπαίνεις στο YouTube και φτιάχνεις τη δική σου λίστα, άρα ακούς αυτό που θέλεις εσύ χωρίς διαφημίσεις!\nΈχουμε φτάσει, πιστεύεις, στο σημείο να μην μπορούμε να ακούσουμε αυτά που θέλουμε; Γίνεται δηλαδή κατά κάποιον τρόπο «πλύση εγκεφάλου»;\nΠάντα γινόταν! Σε αντίθεση βέβαια με κάποιους που λένε ότι σήμερα γίνεται περισσότερο, εγώ πιστεύω ότι παλιά ήταν πιο έντονο. Παλιά υπήρχαν λιγότεροι καλλιτέχνες άρα ακούγαμε πολύ περισσότερα τραγούδια τους.\nΣε φοβίζει το γεγονός πως βγαίνουν καινούριοι καλλιτέχνες συνεχώς;\nΥπάρχει χώρος για όλους. Για τους καλούς υπάρχει πολύς χώρος. Και για κάποιους που θέλουν απλά να πειραματιστούν και να γίνουν διάσημοι υπάρχει χώρος, απλά το σύστημα θα τους πετάξει έξω σύντομα. Όλοι μπορούν να μπουν και να κολυμπήσουν, κάποιος θα φτάσει δέκα μέτρα, κάποιος θα πάει μέχρι τη σημαδούρα και κάποιος άλλος θα φορέσει στολή δύτη και αναπνευστήρα και θα τερματίσει. Όλοι μπορούν, το θέμα είναι ποιος θα φτάσει πιο μακριά.\nΠοιος είναι ο μεγαλύτερος σου φόβος σχετικά με το επάγγελμά σου;\nΟ μεγαλύτερος μου φόβος είναι να χάσω την έμπνευσή μου. Γι’ αυτό και δεν βιάζομαι, δεν με βλέπετε να γράφω δέκα τραγούδια στον Κιάμο, δέκα στην Ασλανίδου, δέκα στο Στέλιο Ρόκκο… Δεν είμαι «εργοστάσιο» τραγουδιών, θα επιμεληθώ τρία – τέσσερα τραγούδια το χρόνο για να βάλω τα δυνατά μου σε αυτά. Δεν μπορώ να το κάνω αυτό για εκατό τραγούδια.\nΑπό αυτά που βιώνω, από αυτά που βιώνουν άνθρωποι δίπλα μου, από μία ιστορία που θα μου πεις εσύ, από μία ιστορία που θα μου πει ένας φίλος μου, από κάτι που θα δω στην τηλεόραση και θα με αγγίξει, από μία ταινία… Τα πάντα μπορούν να με εμπνεύσουν!\nΦέτος συμμετείχες πολύ ενεργά στο «The Voice». Υπάρχει διχογνωμία σχετικά με την επιτυχία και την ποιότητα των καλλιτεχνών που βγαίνουν από αυτά τα talent shows. Εσένα ποια είναι η γνώμη σου;\nΣυμμερίζομαι κάθε άποψη. Μπορεί ένας νέος καλλιτέχνης και μόνος του να ξεκινήσει να κάνει πράγματα, αλλά το «The Voice» είναι μία μεγάλη ευκαιρία, είναι ένα σκαλοπάτι για να κάνει κάποιος πράγματα. Στο τέλος της μέρας, είναι στο χέρι του καθενός να διαχειριστεί την προβολή που προσφέρει ένα τέτοιο παιχνίδι.\nΕίναι όμως εύκολο να διαχειριστεί κάποιος την προβολή που του προσφέρει ένα τέτοιο παιχνίδι;\nΣίγουρα δεν είναι καθόλου εύκολο το να είσαι τη μία μέρα σπίτι σου και να μην σε ξέρει άνθρωπος και την άλλη να είσαι στην τηλεόραση και να σε βλέπει όλη η Ελλάδα. Σε σταματάνε στο δρόμο, σου μιλάνε, σου φωνάζουν, σου φτιάχνουν γκρουπάκια στο facebook, ασχολούνται μαζί σου οι δημοσιογράφοι… δυστυχώς δεν σε προετοιμάζει κανένας γι’ αυτό.\nΤι ήταν αυτό που σε έκανε να πεις το «ναι» ώστε να συμμετέχεις στο «The Voice» ως βοηθός στην ομάδα της Μελίνας Ασλανίδου για τα battles;\nΜε τη Μελίνα είμαστε πάρα πολύ καλοί φίλοι. Της έγραψα όλο τον προηγούμενο δίσκο, της έγραψα και το καινούριο τραγούδι της το «Να με Δικαιολογήσεις», μου έκανε την πρόταση και είπα αμέσως το ναι. Δεν είπα «Ναι, να το συζητήσουμε», της είπα «Ωραία, πότε ξεκινάμε;»!\nΑνεξάρτητα από το γεγονός πως συμμετείχες στην ομάδα της Μελίνας Ασλανίδου, από ποια ομάδα θεωρείς ότι προέρχεται η «φωνή»;\nΣχεδόν όλα τα παιδιά που έφτασαν στα battles έχουν προοπτικές ώστε να κάνουν καριέρα. Η φωνή για φέτος ήταν στην ομάδα της Μελίνας Ασλανίδου. Δεν έχει να κάνει με το ποιος κέρδισε, ποιος ήρθε δεύτερος ή τρίτος ή ποιος έφυγε στα battles. Όπως είπα και προηγουμένως σημασία έχει στο τέλος πως θα το διαχειριστείς και τι στόχους θα θέσεις. Δεν πρέπει να παρεκκλίνεις από τους στόχους σου!\nΆρα ο στόχος ενός καλλιτέχνη ποιος πρέπει να είναι; Να βγάλει ένα καλό τραγούδι; Να είναι αληθινός;\nΤο δεύτερο, πρέπει να είναι αληθινός και να μεταδίδει την αλήθεια του μέσα από τα τραγούδια του. Πρέπει να λες τραγούδια που πιστεύεις ότι εκφράζουν εσένα πρώτα και σίγουρα θα εκφράσουν κι άλλους προς τα έξω. Αν εκφράζουν εσένα, σίγουρα θα πείσεις κι άλλον έναν, δύο, τρεις, δέκα…\nΚατάγεσαι από την Κύπρο, όπως και πολλοί άλλοι σπουδαίοι καλλιτέχνες που έχουν έρθει και κάνουν καριέρα στην Ελλάδα. Δεν μπορεί η Κύπρος να στηρίξει καριέρες εγχώρια; Γιατί, πιστεύεις, ότι στρέφεστε προς την Ελλάδα;\nΗ Κύπρος είναι ένα πολύ μικρό νησί. Τα τελευταία χρόνια έχουν αρχίσει οι κύπριοι κι αγκαλιάζουν τους κύπριους καλλιτέχνες, παλιότερα αυτό δε συνέβαινε. Εάν ήσουν κύπριος, δικό τους «προϊόν», δε σου δίνανε και πολύ σημασία. Έπρεπε να ‘ρθεις Ελλάδα για να τα καταφέρεις και μετά να σου πουν μπράβο. Στην Κύπρο μπορείς να κάνεις τρία – τέσσερα συγκεκριμένα βήματα και μετά απλά επαναλαμβάνεσαι ή διατηρείσαι εκεί.\nΥπάρχουν δισκογραφικές εταιρίες στην Κύπρο;\nΥπήρχαν παλιά, τώρα νομίζω πως δεν υπάρχουν.\nΉταν δύσκολο για σένα να αφήσεις την Κύπρο και να έρθεις στην Ελλάδα; Έχεις συνηθίσει εδώ;\nΉταν πάρα πολύ δύσκολο να αφήσω τους φίλους μου και την οικογένειά μου. Η Κύπρος μου προσέφερε μία ασφάλεια γιατί είναι ο τόπος που γεννήθηκα, και γι’ αυτό το λόγο ήταν δύσκολο να φύγω. Ήρθα στην Αθήνα μετά από παρότρυνση του συνεργάτη μου του Νικόλα Νικολάου, είχα προτάσεις από έξι δισκογραφικές εταιρίες. Ήρθα, έκανα κάποια ραντεβού αλλά δεν ήμουν σίγουρος εάν θα μείνω μόνιμα. Γύρισα για ένα τρίμηνο ακόμη στην Κύπρο και το σκεφτόμουν. Έλεγα «Γιατί να φύγω; Μέχρι τώρα έχω βγάλει τρεις δίσκους εδώ που γίνανε όλοι χρυσοί, τραγουδάω σε μαγαζί…». Σ’ αυτούς τους τρεις μήνες ευτυχώς με φώτισε ο θεός και κατάλαβα τελικά ότι αυτό το πράγμα θέλω να το κάνω για το υπόλοιπο της ζωής μου. Αντιλήφθηκα ότι αυτή η ρουτίνα του μικρόκοσμού μου στην Κύπρο δε θα με βοηθούσε όσον αφορά την έμπνευση και τη δουλειά μου στη μουσική γενικότερα. Είχα την ασφάλειά μου και δεν πολεμούσα για να κερδίσω περισσότερα. Τελικά το αποφάσισα και ήρθα στην Ελλάδα το 2007.\nΕκτός από την οικογένεια και τους φίλους σου, τι είναι αυτό που σου λείπει από την Κύπρο όταν έχεις καιρό να πας;\nΤο φαγητό της μαμάς μου! Σαν το φαγητό της μαμάς μου, πουθενά. Είναι πάρα πολλά που μου λείπουν από την Κύπρο. Μου λείπουν τα αδέρφια μου όταν καθόμαστε μέχρι το πρωί και συζητάμε… Όλες μου οι παιδικές αναμνήσεις είναι από την Κύπρο! Ένα μεγάλο κομμάτι της καρδιάς μου ανήκει ακόμα στην Κύπρο και θα της ανήκει για πάντα.\nΘεωρείς ότι οι καλλιτέχνες ζουν μέσα στο δικό τους «μικρόκοσμο»; Αντιλαμβάνονται δηλαδή λίγο διαφορετικά πράγματα;\nΔεν θα το έλεγα ακριβώς έτσι, θα έλεγα ότι κάθε καλλιτέχνης έχει μία παιδικότητα μέσα του. Ουσιαστικά αυτό θα πει καλλιτέχνης, ότι δε μεγαλώνεις ποτέ, είσαι πάντα ρομαντικός, βλέπεις ότι τα πράγματα μπορούν να γίνουν και καλύτερα, ζεις με μια ελπίδα μέσα σου…\nΕίναι πιο εύκολη η ζωή των καλλιτεχνών και των ανθρώπων που τους περιβάλλουν;\nΌχι, δε συμφωνώ καθόλου με αυτό. Όλοι οι άνθρωποι είναι ίσοι, δεν μπορείς να πεις ότι η ζωή των καλλιτεχνών είναι πιο εύκολη από των υπολοίπων ανθρώπων. Όπως όλοι βιώνουν την κρίση, με τον ίδιο τρόπο τη βιώνουν και οι καλλιτέχνες και μη σου πω και λίγο πιο έντονα. Υπάρχουν καλλιτέχνες που έκαναν τεράστιες καριέρες και τώρα με την κρίση δεν ξέρουν που να μείνουν. Και σε πέντε χρόνια να κάνουμε μία συνέντευξη πάλι και να με ρωτήσεις πόσα χρήματα έχω στην τράπεζα, η απάντηση θα είναι ίδια με την τωρινή, μηδέν. Στις μέρες που ζούμε δεν πρόκειται κανένας καλλιτέχνης να γίνει πλούσιος με τίμιο τρόπο.\nΠαρόλα αυτά έχει δημιουργηθεί με τα χρόνια μία αρνητική εικόνα σχετικά με τις αμοιβές των καλλιτεχνών αλλά και το lifestyle τους. Πιστεύεις ότι ο κόσμος βλέπει τους καλλιτέχνες και λίγο ανταγωνιστικά εξαιτίας αυτού;\nΜπορεί να φταίνε και οι καλλιτέχνες οι ίδιοι σε αυτό. Ίσως υπάρχουν τέτοιες νοοτροπίες και τέτοιες σκέψεις από τον κόσμο, αλλά φταίμε κι οι καλλιτέχνες όμως που δείχνουμε προς τα έξω ότι ζούμε σε ένα δικό μας κόσμο κι ότι περνάμε τέλεια, ότι έχουμε λεφτά και λοιπά. Αυτά δεν ισχύουν, η αμερικανιά που κουβαλάνε οι Έλληνες καλλιτέχνες σήμερα εμένα δεν με αγγίζει. Δεν σου κρύβω ότι έχω μπει κι εγώ πολλές φορές στο σκεπτικό του να το παίξω star όπως στην Αμερική, αλλά δεν υπάρχει αυτό το πράγμα εδώ. Στην Ελλάδα όλοι ένα χωριό είμαστε, καλό χωριό βέβαια, με μεγάλες δυνατότητες και θα ‘πρεπε οι Αμερικάνοι να ζηλεύουν εμάς κι όχι το αντίστροφο. Δυστυχώς όμως αντιγράφουμε και τα τραγούδια τους και τον τρόπο ζωής τους. Η αντιγραφή ποτέ δεν είναι τόσο καλή όσο το πρωτότυπο!\nΠόση υπομονή χρειάζεται να έχει ένας καλλιτέχνης για να κάνει πράγματα δικά του;\nΠρέπει να διαθέτει μεγάλη υπομονή. Κι ας το διευρύνουμε λίγο το θέμα, η Ελλάδα δεν έχει τίποτα να ζηλέψει από όλο τον κόσμο. Η Ελλάδα είναι το κέντρο του κόσμου, είναι μεγάλο αυτό που λέω αλλά ας μου βρει κάποιος πιο όμορφη χώρα από την Ελλάδα. Τα μυαλά της Ελλάδας δεν υπάρχουν! Η δημοκρατία, η φιλοσοφία… όλα από την Ελλάδα ξεκίνησαν. Είναι στο DNA μας όλο αυτό. Όλοι οι μεγάλοι επιστήμονες είναι Έλληνες, απορώ γιατί δεν τους κρατάμε εδώ. Και με τους καλλιτέχνες το ίδιο συμβαίνει, ντροπή μας που δεν τους κρατάμε εδώ προσφέροντάς τους ότι και στο εξωτερικό. Δεν τους σεβόμαστε και δεν έχουν έτσι μέλλον στην Ελλάδα.\nΗ οικονομική κρίση που βιώνουμε ποιον τομέα πιστεύεις ότι έχει πλήξει περισσότερο;\nΤην ψυχολογία μας έχει πλήξει πιο πολύ, την ψυχολογία του Έλληνα.\nΑς πάμε σε κάτι ποιο ευχάριστο… τι ετοιμάζεις στα επόμενα δισκογραφικά σου σχέδια;\nΕτοιμάζω το δίσκο μου που ευελπιστώ να κυκλοφορήσει το Σεπτέμβριο. Μεγάλες εκπλήξεις να περιμένετε από αυτό το δίσκο.\nΜπορείς να μας αποκαλύψεις μία από αυτές;\nΈχω πάθει κι έχω μάθει, γι’ αυτό δεν αποκαλύπτω τα σχέδια μου μέχρι να γίνουν πραγματικότητα και να είμαι βέβαιος. Εάν δεν έχω το δίσκο στα χέρια μου έτοιμο, δεν μπορώ να σου πω τίποτα.\nΕτοιμάζεις δίσκο, πράγμα σπάνιο για την ελληνική μουσική σήμερα. Πως αποφάσισες κάτι τέτοιο;\nΈχω ακόμη το ρομαντισμό μέσα μου, θέλω το κοινό μου κι όσοι πάρουν το cd μου να το ακούσουν ολοκληρωμένο. Θέλω δηλαδή να είναι σαν μία ιστορία ο δίσκος μου, να έχω κάτι να πω μέσα απ’ αυτόν. Με ένα μόνο τραγούδι είναι μισό αυτό που λες, είναι ημιτελές. Κι ας μην πουλάνε οι δίσκοι πια, όλοι ξέρουμε τι γίνεται…\nΤι κερδίζει ο καλλιτέχνης που κυκλοφορεί ένα δίσκο και οικονομικά αλλά και γενικότερα;\nΔεν κερδίζει κάτι οικονομικά, κερδίζει ηθικά και μουσικά. Δεν φτάνει στα αυτιά του κόσμου μόνο μισό ρεφρέν, γιατί σήμερα τα τραγούδια μας έτσι τα έχουμε καταντήσει… μισό ρεφρέν! Φτάνει στα αυτιά του κόσμου κάτι πιο ολοκληρωμένο, διάφορα τραγούδια, πολλοί ήχοι και προτάσεις ποικίλες. Έτσι θεωρώ ότι αναδεικνύεσαι στα μάτια του κοινού ως καλλιτέχνης.\nΠες μου κάτι που θα ήθελες να αλλάξει άμεσα στην ελληνική δισκογραφία!\nΘα ήθελα να βγάζουν όλοι οι καλλιτέχνες ολοκληρωμένους δίσκους για να μπορεί να δει ο κόσμος όλη την προσωπικότητα κάθε καλλιτέχνη, να πιάσει το cd, να το νιώσει, να ανοίξει το booklet, να δει φωτογραφίες, να διαβάσει τους στίχους, να δει τους συντελεστές. Όλη αυτή η μαγεία δυστυχώς έχει χαθεί.\nΠου σε απολαμβάνουμε φέτος το καλοκαίρι;\nΣε διάφορα σημεία της Ελλάδας και της Κύπρου κι από αρχές Ιουλίου σε συναυλίες με τη Δέσποινα Βανδή.\nΑπομαγνητοφώνηση: Ελένη Κεφαλληνού & Αθανασία Βόγιαρη\nNo Responses to “Συνέντευξη | Γιώργος Παπαδόπουλος: «Στις μέρες που ζούμε δεν πρόκειται κανένας καλλιτέχνης να γίνει πλούσιος με τίμιο τρόπο!»”


Μίνα Γκάγκα: «Ανεμβολίαστοι στο περιβάλλον του βρέφος που πέθανε στη Θεσσαλονίκη» – Λόγος της Πέλλας\nHome/Ειδήσεις/Ελλάδα/Μίνα Γκάγκα: «Ανεμβολίαστοι στο περιβάλλον του βρέφος που πέθανε στη Θεσσαλονίκη»\nlogosp 21/01/2022\tΕλλάδα\nΓια τον θάνατο βρέφους μόλις 52 ημερών στη Θεσσαλονίκη, από κορωνοϊό, ρωτήθηκε κατά τη διάρκεια της ενημέρωσης από το Υπουργείο Υγείας η αναπληρώτρια Υπουργός Μίνα Γκάγκα.\nΣυγκεκριμένα η κ. Γκάγκα διευκρίνισε ότι πρόκειται για βρέφος που γεννήθηκε στις 30 Νοεμβρίου και εισήχθη σε βαριά κατάσταση στις 12 Δεκεμβρίου στο Ιπποκράτειο.\nΌπως τόνισε, «δυστυχώς τα βρεφάκια είναι λιγότερο προστατευμένα», ενώ πρόσθεσε πως το μωρό που έχασε τη ζωή του, προερχόταν από ανεμβολίαστο περιβάλλον. Σχολίασε βέβαια, μόνο αυτό. Όχι το αν είχε θέματα υγείας από τη γέννηση του το βρέφος, αν γεννήθηκε πρόωρα, κλπ. Πάλι φταίνε οι ανεμβολίαστοι! Και; Είχε κολλήσει κάποιος και το μετέφερε; Πέθανε με covid, όχι από covid. Που σημαίνει άλλα θέματα που «χτύπησαν» το άτυχο μωρό…\nΠροσθέτοντας για την κατάσταση με τη νόσηση παιδιών η καθηγήτρια Βάνα Παπαευαγγέλου, δήλωσε πως πράγματι το τελευταίο διάστημα παρατηρείται μικρή αύξηση νοσηλειών στα παιδιά. Ωστόσο αν και έχουμε πιο πολλές εισαγωγές, έχει μειωθεί και ο χρόνος νοσηλείας, αλλά και οι περιπτώσεις στις οποίες υπάρχει η ανάγκη παροχής οξυγόνου. Νωρίτερα η Αναπληρώτρια Υπουργός Υγείας Μίνα Γκάγκα ανέφερε πως «τα κρούσματα είναι σταθερά αλλά ψηλά και τα νοσοκομεία πιέζονται», ανέφερε. Αφού αναφέρθηκε στα σημερινά στοιχεία για τα κρούσματα και τις διασωληνώσεις στην χώρα μας, η ίδια τόνισε ότι οι άνθρωποι που κινδυνεύουν, που διασωληνώνονται και καταλήγουν είναι αυτοί που δεν έχουν εμβολιαστεί και δεν έχουν κάνει την τρίτη δόση σημειώνοντας την ανάγκη εμβολιασμού και με τις τρεις δόσεις.\nΠαράλληλα, επισήμανε την σημασία της τήρησης των μέτρων προστασίας κατά του κορωνοιού. «Πρέπει να είμαστε προσεχτικοί, να φοράμε τις μάσκες, να κρατάμε τις αποστάσεις» δήλωσε χαρακτηριστικά.\nΓια μείωση στον απόλυτο αριθμό των νέων κρουσμάτων σε παιδιά 4-18 ετών έκανε λόγο από τη μεριά της η Καθηγήτρια Παιδιατρικής Λοιμωξιολογίας και μέλος της Επιτροπής Εμπειρογνωμόνων Βάνα Παπαευαγγέλου. Τόνισε ότι υπήρξε σταθεροποίηση ή μείωση κρουσμάτων σε περιοχές με υψηλή εμβολιαστική κάλυψη εφήβων. Η παραλλαγή Όμικρον ευθύνεται για το μεγαλύτερο των νέων κρουσμάτων στην Επικράτεια και αποτελούν το 80 με το 90% των νέων κρουσμάτων σε Αθήνα Θεσσαλονίκη, Κρήτη και Θεσσαλία τόνισε η Καθηγήτρια Παιδιατρικής Λοιμωξιολογίας και μέλος της Επιτροπής Εμπειρογνωμόνων Βάνα Παπαευαγγέλου. Στη χώρα μας πάντως εξακολουθεί να κυκλοφορεί η παραλλαγή Δέλτα που σχετίζεται με βαρύτερη νόσο. Στην επικράτεια των 50% των εισαγωγών νοσούν με Δέλτα εξήγησε η κ. Παπαευαγγέλου. Πάνω από το 60% των εισαγωγών στα νοσοκομεία της Βόρειας Ελλάδας οφείλονται στη Δέλτα η πίεση στο ΕΣΥ θα παραμείνει υψηλή στις περιοχές αυτές, τόνισε.\nPrevious Κοζάνη: 41χρονη περιφερόταν στα νοσοκομεία για να αφαιρεθεί το νεκρό έμβρυο που κυοφορούσε\nNext Σπλαχνικό Λίπος: Πως θα το μειώσεις!\nΒόλος: Συνεχίζεται το παιχνίδι θανάτου στο TikTok. Νέες συλλήψεις ανηλίκων και γονέων\n15η διεθνής γυμνή ποδηλατοδρομία στην πόλη – Το πρόγραμμα της διοργάνωσης


Η Σιωπηλή Δολοφόνος | screeneye.gr\nHome / Κριτικές / Η Σιωπηλή Δολοφόνος\n30/12/2015, 16:19 No Comments 68 Views\nΔράμα, 105′, Ταιβάν 2015\nΠρωτότυπος Τίτλος: The Assassin/Nie yin niang\nΤου Χου Χσιάο Χσιέν\nΜε τους Σου Κι, Τσανγκ Τσεν, Ζου Γιουν, Τσουμαμπούκι Σατόσι\nΗ Yinniang ύστερα από μια σειρά ατυχών συγκυριών, απομακρύνεται από την οικογένειά της και εκπαιδεύται από την πολύ τρυφερή της ακόμα ηλικία στις πολεμικές τέχνες, με σκοπό να εξελιχθεί σε μια ικανή δολοφόνο. Αποστολή της η εξουδετέρωση διεφθαρμένων κυβερνητικών και αρχόντων που καταδυναστεύουν το λαό και επωφελούνται καταστάσεων διάγωντας μια ζωή αφθονίας και απολαύσεων. Μια “λανθασμένη” απόφαση της Yinniang σε αποστολή, αφορμώμενη από ηθικά κίνητρα, την οδηγεί σε μια πιο δύσκολη αποστολή με ηθικές και συναισθηματικές προεκτάσεις, καθώς καλείται να σκοτώσει τον ξάδερφό της τον οποίο προοριζόταν να παντρευτεί.\nΤο Assasssin θα μπορούσε να είναι μια λαογραφική αναπαράσταση της Κίνας του 9ou αιώνα παραθέτοντας πλήθος στοιχείων της κοινωνικής διαστρωμάτωσης, της οργάνωσης του παλατιού, των κοινωνικών εκδηλώσεων, των δοξασιών και προλήψεων. Την ίδια στιγμή αποτελεί μια δημιουργία με κέντρο βάρους της τη γυναικεία παρουσία.\nΟ Hou Hsiao-Hsien δεν παραδίδει τη γυναίκα στο έλεος των περιστάσεων και συνθηκών ζωής. Αντιθέτως, την μετατρέπει σε εν ενεργεία ιστορικό υποκείμενο δράσεως που με τις αποφάσεις της επηρεάζει οριστικά και αμετάκλειτα τις ζωές άλλων σε συλλογικό και ατομικό επίπεδο. Μοιάζει να αναψηλαφεί τη γυναικεία δυναμικη υπό το φως μιας ταραγμένης ιστορικά εποχής.\nΣτο κέντρο της μυθεικασίας του υπάρχει η έννοια της ευθύνης. Το βάρος της ευθύνης απέναντι στην προσωπική της ηθική ωθεί την Yinniang σε αποφάσεις ενάντια στις εντολές που έχει δεχτεί και ενάντια στο σκοπό της εκπαίδευσής της, ώστε μεταλλασσόμενη από την επαφή της με το πόνο των αποκαλύψεων, που γίνεται προοδευτικά περισσότερο ευανάγνωστος στην ταινία, να οδηγείται στην αποτίναξη της επιβληθείσας ταυτότητας ως στυγερής δολοφόνου χωρίς δικαίωμα αμφισβήτησης της ορθότητας της αποστολής της . Η Yinniang τελικά κηδευμονεύει τη ζωή της δίνοντας ένα φωτεινό μάθημα στο σκοτεινό κόσμο.\nΟ Hou Hsiao-Hsien μέσα από μια ιδιότυπη φορμαλιστική προσέγγιση απεικονίζει το σεναριακό του υλικό με εικαστική ευλάβεια. Ο χειροτεχνημένος κινηματογραφικός του λόγος χάνεται σε μια φωτογραφική σιωπή που μοιάζει να αδρανεί στην επιφάνειά της με στοιχείο αιφνιδιασμού τις ξαφνικές σκηνές πολεμικών αναμετρήσεων. Η αισθητική του χαρακτηρίζεται από αργό διαλογιστικό ρυθμό, φυσικό φωτισμό και απουσία οποιασδήποτε μουσικής επένδυσης. Οι ήχοι που φτάνουν στον θεατή είναι αποκλειστικά προερχόμενοι από τη φύση. Επιλέγει σχεδόν πάντα την ασφάλεια των μεσαίων και μακρινών πλάνων, τα κάδρα του κεντράρουν το θέμα που τον ενδιαφέρει και με τη λογική του κινηματογραφιστή-επισκέπτη που δεν παρεμβαίνει στη διαδικασία της δημιουργίας φαίνεται να διακρίνεται από κινηματογραφική συστολή και αυτοπεριορισμό, που όμως είναι απόλυτα και κομψά υπολογισμένα. Οι εικόνες του “πάσχουν” από μία σχεδόν αυτάρεσκη τελειότητα. Είναι σε τέτοιο βαθμό αριστοτεχνικά δουλεμένες που τούς λείπει η διαλεκτικότητα, ενώ την ίδια στιγμή ξεχειλίζουν από μυστικιστικούς υπαινιγμούς που αυξάνουν μεν το αίσθημα μιας αναμονής αλλά δεν το τελειώνουν ποτέ.\nΒραβείο Σκηνοθεσίας Φ. Καννών 2015\n“Η Σιωπηλή Δολοφόνος” από 31/12 στους κινηματογράφους σε διανομή Seven\nTagged with: Nie yin niang, The Assassin, Ελένη Ανδρεάδου, Ζου Γιουν, Η Σιωπηλή Δολοφόνος, Σου Κι, Τσανγκ Τσεν, Τσουμαμπούκι Σατόσι, Χου Χσιάο Χσιέν


Έρχεται το Razer Phone 2 και είναι... κλώνος του περσινού μοντέλου\nΤο 2017 η εμφάνιση του Razer Phone ήταν ένα από τα highlights της χρονιάς, ενώ η συσκευή ουσιαστικά επαναπροσδιόρισε την κατηγορία gaming-smartphone. Και τώρα έφτασε η στιγμή για τον διάδοχο. Οι φήμες για το Razer Phone 2 επιβεβαιώθηκαν μέσα από την εταιρεία, ενώ μέσα από κάποια benchmarks διέρρευσαν οι πρώτες πληροφορίες σχετικά με τα χαρακτηριστικά της νέας συσκευής. Αυτή τη φορά όμως θα έχετε την δυνατότητα να δείτε και την πρώτη εικόνα - render της επερχόμενης συσκευής. Ορίστε:\nΌχι, δεν έγινε κάποιο λάθος. Αυτό που μόλις είδατε είναι το Razer Phone 2. Τι? Είναι ίδιο με το περσινό μοντέλο? Για δείτε παρακάτω το ένα δίπλα στο άλλο:\nΤελικά έχετε δίκιο. Δεξιά διακρίνουμε το Razer Phone 2, ενώ αριστερά είναι ο προκάτοχός του. Οπότε για όλους όσους περίμεναν νέο design για το Razer Phone 2 μάλλον θα απογοητευτούν. Οι σοβαρός σχεδιασμός παραμένει, τουλάχιστον και για φέτος. Του χρόνου το ξανασυζητάμε...!\nΜεταξύ των 2 συσκευών διακρίνουμε ελαφρώς μεγαλύτερα πλαϊνά bezels στο Razer Phone 2, πράγμα που προκαλεί εντύπωση δεδομένου ότι όλες οι εταιρείες πασχίζουν να τα μειώσουν ή ακόμα και να τα εξαλείψουν.\nΜια επιπλέον αλλαγή που εντοπίζουμε είναι στο μπροστινό camera setup, με ελάχιστα διαφοροποιημένη την θέση των αισθητήρων.\nΑπό την άλλη το Razer Phone 2 αναμένεται με Chroma LED effects που σημαίνει ότι τα notifications αποκτούν χρώμα. Επεξεργαστής αναμένεται να είναι ο Snapdragon 845 συνδυασμένος με 8GB ram και αποθηκευτικό χώρο που θα φτάνει μέχρι και 512GB.\nΜια τελευταία παρατήρηση έχει να κάνει με την ημερομηνία ανακοίνωσης του Razer Phone 2, η οποία πολύ πιθανό να είναι στις 10 Οκτωβρίου σύμφωνα και με την ημερομηνία που φαίνεται στην οθόνη της συσκευής στο παραπάνω render, αφού το περσινό Razer Phone ανακοινώθηκε την 1η Νοεμβρίου, η οποία επίσης αναγράφεται στην οθόνη του Razer Phone. Θα δείξει....


Κίνα Φτηνές μεταλλικοί κύκλο ανάγνωσης γυαλιών κατασκευαστές - Προσαρμοσμένη γυαλιά μέταλλο ανάγνωσης γυαλιά - Eugenia Γυαλιά\nΣπίτι > Προϊόν > Γυαλιά ανάγνωσης > Μεταλλικά γυαλιά ανάγνωσης\nΓυαλιά ανάγνωσης κύκλων μετάλλων\nΤα μικρότερα γυαλιά ανάγνωσης δεν θα προκαλέσουν μόνο δυσκολία στη ζωή των μεσήλικων και των ηλικιωμένων, αλλά θα αυξήσουν το φορτίο των οφθαλμών αόρατα και τα συμπτώματα όπως η οπτική κόπωση και η θολή όραση θα προκαλέσουν μεγάλες βλάβες στην όραση. Ως οπτικό προϊόν υψηλής ποιότητας, τα γυαλιά ανάγνωσης με μεταλλικό κύκλο είναι βολικά και όμορφα και ο φακός έχει τα πλεονεκτήματα της ελαφρότητας, της λεπτότητας και της καλής διαπερατότητας του φωτός.\nΤα γυαλιά ανάγνωσης μεταλλικού κύκλου συμμορφώνονται με τις οπτικές προδιαγραφές πολλών εθνικών προτύπων καθώς και με μυωπικά γυαλιά. Μπορεί να ανταποκριθεί απόλυτα στις ανάγκες των ανθρώπων που έχουν πρεσβυωπία. Μπορούμε να παρέχουμε προϊόντα καλής ποιότητας εγκαίρως για όλους τους πελάτες. Επίσης τα προϊόντα μας είναι σε ανταγωνιστική τιμή.\nΚάθε στοιχείο συναρμολογείται σφιχτά.\nΟ φακός είναι αδιάβροχος, αντιθαμβωτικός, υψηλής ευκρίνειας, ισχυρή διείσδυση, υψηλό ποσοστό διείσδυσης και ανθεκτικό.\nΜεταλλικό πλαίσιο, συμπαγές και ελαστικό, χωρίς σκουριά, δεν είναι εύκολο να παραμορφωθεί.\nΗ επικάλυψη του πλαισίου είναι λεία και λαμπερή, μικρή και ομοιόμορφη και καλής ποιότητας.\nΤο μέγεθος και το σχήμα του δακτυλίου καθρέφτη είναι ακριβώς το ίδιο και συμμετρικά.\nΤα χρώματα του πλαισίου και του φακού μπορούν να προσαρμοστούν ανάλογα με τις ανάγκες σας.\nΌταν δεν φοράει, θα πρέπει να τυλίγεται με ύφασμα γυαλιών και να τοποθετείται στο κουτί γυαλιών.\nΦακοί: PC / AC; Πλαίσιο: Χαλκός\nΦακοί Οπτικό χαρακτηριστικό Καθρέφτης\nOEM & ODM Διαθέσιμος\nΣυσκευασία 12pcs σε εσωτερικό κουτί, 300pcs σε χαρτοκιβώτιο\nΔιανομή 45 ημέρες\nHot Tags: μεταλλικά ποτήρια ανάγνωσης κύκλων, Κίνα, κατασκευαστές, χονδρική, εξατομικευμένες, φτηνές, χαμηλές τιμές, φτιαγμένες στην Κίνα\nζελέ χρωματικό πλαίσιο


Δουλειά Δραγασάκη και Βαρουφάκη τα μέτρα. Όχι της Lazard\nΔημοσιεύθηκε στις 24 Μαρτίου, 2015 24 Μαρτίου, 2015 Δημοσιεύθηκε από Σπύρος Ριζόπουλος\nΟ κόμπος της γραβάτας που φόρεσε ο Τσίπρας\nΣυνάντηση Μέρκελ-Λαγκάρντ – Στην ατζέντα και το ελληνικό χρέος\nΜέρκελ: Η Ρωσία δεν μπορεί να επιστρέψει στην G7\nΜέρκελ: Η ισχύουσα συμφωνία για τα πυρηνικά του Ιράν «δεν είναι επαρκής»\nΤον Σεπτέμβριο του 1960 ο Τζων Κένεντι διεκδικώντας ως ο πρώτος καθολικός στο θρήσκευμα υποψήφιος το αξίωμα του Αμερικανού Προέδρου, εκφώνησε μια συγκλονιστική ομιλία στο Χιούστον του Τέξας σε συγκέντρωση προτεσταντών ιερέων. Επέδειξε το αναγκαίο πολιτικό θάρρος – θράσος για να πετύχει το στόχο του και το κατάφερε με το να εκλεγεί πρώτος καθολικός Πρόεδρος στις ΗΠΑ. Το ίδιο πολιτικό θάρρος – θράσος έδειξε χθες και ο Τσίπρας μέσα στο Βερολίνο, μιλώντας για όλα. Κατάφερε να οδηγήσει μέχρι εκεί που μπορούσε να πάει την πολιτική συζήτηση για το ελληνικό πρόβλημα. Ό,τι μπορούσε να κάνει ο Έλληνας πρωθυπουργός το έκανε αλλά τώρα κινδυνεύει να «αδειαστεί» από την ίδια την κυβέρνησή του καθώς εμφανίζει σοβαρή και μεγάλη αδυναμία στη διατύπωση προτάσεων με τεχνοκρατικούς πλέον όρους.\nΣε αντίθεση με τον προκάτοχό του ο οποίος στην πρώτη επίσκεψή του στη γερμανική πρωτεύουσα έσκυψε το κεφάλι νιώθοντας την ανάγκη να πει το αμίμητο «ουδείς αναμάρτητος», ο Τσίπρας στάθηκε με αξιοπρέπεια απέναντι στη Μέρκελ. ‘Εβαλε παρουσία της και δημόσια τρία πολύ σοβαρά ζητήματα:\nΠρώτον, είπε ξεκάθαρα πως το πρόγραμμα έχει αποτύχει κι αυτή τη θέση την τεκμηρίωσε με αριθμούς που άκουσε όλος ο κόσμος.\nΔεύτερον, έθεσε το θέμα του κατοχικού δανείου και των γερμανικών αποζημιώσεων σε πολιτική και ηθική βάση κι ανεξάρτητα από την όποια διαπραγμάτευση για το χρέος.\nΤρίτον, τρόλαρε τη γερμανική επιχειρηματολογία περί «διεφθαρμένων Ελλήνων», ζητώντας τη δικαστική συνδρομή της Γερμανίας στην υπόθεση Siemens.\nΚι ενώ συνέβησαν όλα αυτά μπροστά στις τηλεοπτικές κάμερες όλων των διεθνών δικτύων του πλανήτη, ακολούθησε 5ωρο δείπνο με τη Μέρκελ, κάτι πρωτοφανές για το πρωτόκολλο της γερμανικής Καγκελαρίας. Στο δείπνο είναι σαφές πως αναζητήθηκε και εν πολλοίς συμφωνήθηκε ο «κοινός τόπος» του από δω και πέρα. Η πίεση θα χαλαρώσει, τα σενάρια ανατροπής και οι διαρκείς απειλές περί Grexit ή Grexident θα πάψουν να αποτελούν όπλα στον διαπραγματευτικό πόλεμο, και τα περί πρωτογενούς πλεονάσματος θα αντικατασταθούν απλά από έναν ισοσκελισμένο προϋπολογισμό. Ασφαλώς κάτι θα πρέπει να δώσει κι η Ελλάδα κι αυτό είναι περισσότερο θέμα γοήτρου παρά ουσίας για τους Γερμανούς. Θέλουν να κλείσουν την αξιολόγηση και δίνουν στην ελληνική πλευρά την ευχέρεια να το πράξει με δικές της προτάσεις.\nΚι εδώ ερχόμαστε στο κρίσιμο ζήτημα των αμέσως επόμενων ημερών. Το να σταλούν πάλι μερικοί τίτλοι κι επικεφαλίδες «μεταρρυθμίσεων» δεν περνάει και το ξέρουμε. Πρέπει να καταγραφούν σαφή και κοστολογημένα μέτρα, δημιουργικές ιδέες που θα βάλουν χρήματα στα ταμεία. Διότι ενώ ο πρωθυπουργός παίρνει τις σωστές πολιτικές πρωτοβουλίες δεν φαίνεται να υπάρχει από πίσω η ομάδα εκείνη που θα αναλάβει να «μεταφράσει» τεχνοκρατικά ό,τι συμφωνείται πολιτικά, με αποτέλεσμα να χάνεται το momentum και να επιστρέφουμε ξανά από την αρχή.\nΔεν ξέρω αν περιμένουν να κάνει τη δουλειά η Lazard, η οποία δεν πληρώνεται κιόλας όπως διευκρινίστηκε στη Βουλή. Αλλά στο κάτω – κάτω η εντολή από τους πολίτες δεν δόθηκε σε καμία Lazard. Είναι δουλειά του οικονομικού επιτελείου της κυβέρνησης. Η πρακτικοποίηση του πολιτικού πλαισίου που συμφώνησε ο Τσίπρας τόσο στην επταμερή των Βρυξελλών όσο και χθες στο Βερολίνο, είναι δουλειά πρωτίστως των κυρίων Δραγασάκη και Βαρουφάκη. Αυτοί πρέπει να σκεφτούν, να κοστολογήσουν και να καταθέσουν ένα σαφές χρονοδιάγραμμα υλοποίησης.\nΕίναι πλέον εξαιρετικά κρίσιμο για τη χώρα να μην περάσει η βδομάδα χωρίς σοβαρό αποτέλεσμα και να ξαναγυρίσει πάλι η «μπάλα» στα πόδια του Τσίπρα. Το “one man show” έχει και τα όριά του και δεν είναι ό,τι πιο σοφό να είναι διαρκώς ο πρωθυπουργός αυτός που …ξελασπώνει τους υπουργούς του. Ας δείξουν επιτέλους ότι μπορούν να κάνουν να συμβεί και το αντίθετο.\nLAZARD, Βαορυφάκης, ΔΡΑΓΑΣΑΚΗΣ, ΜΕΡΚΕΛ, Τσίπρας


Η Καβάλα μπορεί και πρέπει να γίνει μια σύγχρονη ευρωπαϊκή πόλη - KAVALA POST\nΗ Καβάλα μπορεί και πρέπει να γίνει μια σύγχρονη ευρωπαϊκή πόλη\nΌταν μια πόλη κατοικείται και διοικείται από ανθρώπους με Παιδεία, με πνεύμα πολιτισμού, συνεργασίας και σεβασμού, τότε επιτυγχάνουμε την πρόοδο και την ανάπτυξη...\n24|04|2019 | 11:30\nΤι είναι αυτό που χαρακτηρίζει μια σύγχρονη ευρωπαϊκή πόλη; Είναι η πόλη με τα επιβλητικά οικοδομήματα, τις μεγάλες λεωφόρους και τα φωτισμένα σύγχρονα κτίρια; Με τα πολυπληθή εμπορικά κέντρα, τα μέγαρα μουσικής και τα μουσεία μοντέρνας τέχνης;\nΌλα τα παραπάνω είναι σαφώς στοιχεία που, μεταξύ άλλων, συνθέτουν μια σύγχρονη πόλη, όμως δεν είναι μόνον αυτά και κυρίως δεν είναι αυτά που δίνουν μια ποιότητα ζωής και βελτιώνουν την καθημερινότητα των πολιτών.\nΗ ποιότητα ζωής ξεκινάει αρχικά μέσα από την ποιότητα αυτών που διοικούν έναν δήμο, αλλά και αυτών που τον κατοικούν. Και για να γινώ πιο σαφής, ξεκινάει μέσα από την Παιδεία αυτών των ανθρώπων.\nΜιλώντας για μια σύγχρονη πόλη θα ανατρέξω στην Πολιτεία του Πλάτωνα που γράφτηκε το 380 π.Χ. Ίσως φανεί οξύμωρο κι όμως είναι ένα από τα πιο σύγχρονα φιλοσοφικά έργα που μας διδάσκει ακόμη και σήμερα για την ιδεώδη πολιτεία. Η Παιδεία λοιπόν, κατά τον Πλάτωνα, προβάλλει ως μία ρεαλιστική δυνατότητα, ίσως η μόνη που μπορούμε να στηρίξουμε τα πάντα σε αυτήν, στη διάπλαση της ηθικής, της πνευματικής προσωπικότητας, στη γνώση, στην αρετή και την αισθητική.\nΌταν λοιπόν μια πόλη κατοικείται και διοικείται από ανθρώπους με Παιδεία, με πνεύμα πολιτισμού, συνεργασίας και σεβασμού, τότε επιτυγχάνουμε την πρόοδο και την ανάπτυξη. Σύγχρονη ευρωπαϊκή πόλη είναι αυτή που σέβεται τους πολίτες που την κατοικούν και σύγχρονοι Ευρωπαίοι πολίτες είναι οι αυτοί που σέβονται τον τόπο στον οποίο ζουν. Σύγχρονος δήμος είναι αυτός που προσφέρει υψηλές παροχές, υπηρεσίες και ποιότητα ζωής σε δημότες που με την σειρά τους σέβονται τον δήμο τους και συμμετέχουν ανταποδοτικά με εθελοντισμό ως ενεργοί πολίτες.\nΣτο ερώτημα αν ο Δήμος Καβάλας μπορεί να εκσυγχρονιστεί και να λειτουργήσει με σχεδιασμό και οργάνωση που χαρακτηρίζει αυτό που λέμε πρωτοποριακός Δήμος, η απάντηση είναι πως ναι!\nΗ Καβάλα μπορεί και πρέπει να γίνει μια σύγχρονη ευρωπαϊκή πόλη, πρότυπο πράσινης ανάπτυξης, σύγχρονων υπηρεσιών και κοινωνικής ευαισθησίας, στοιχείων ορίζουν από κοινού τις έννοιες του πολιτισμού και της ποιότητας της ζωής μας.\nΜια βασική προτεραιότητα είναι να βελτιώσουμε το κυκλοφοριακό, να αποσυμφορήσουμε το κέντρο ολοκληρώνοντας την Περιμετρική Οδό και να «δώσουμε» περισσότερους χώρους στάθμευσης των αυτοκινήτων. Πρέπει όμως και οι πολίτες να αυξήσουν την εμπιστοσύνη τους στα Μέσα Μαζικής Μεταφοράς και να μειώσουν κατά το δυνατό την άσκοπη χρήση οχημάτων στον κεντρικό ιστό της πόλης.\nΈχουμε τη δυνατότητα να αυξήσουμε περισσότερο τους πεζόδρομους, τις υποδομές για Άτομα με Ειδικές Ανάγκες και να δημιουργήσουμε έναν ποδηλατόδρομο στην παραλιακή ζώνη. Συγχρόνως όμως, οι δημότες θα πρέπει να σέβονται τους συν-δημότες τους, να πάψουν να κινούνται με οχήματα μέσα σε πεζόδρομους και να μη σταθμεύουν μπροστά σε διαβάσεις πεζών και σε θέσεις στάθμευσης ή διέλευσης Ατόμων με Ειδικές Ανάγκες.\nΜπορούμε εύκολα και με ελάχιστο κόστος να αυξήσουμε τα πάρκα και τις επιφάνειες πρασίνου. Ο Δήμος οφείλει και πρέπει να κάνει την Καβάλα μια πράσινη πόλη, αλλά και ο δημότης οφείλει ανταποδοτικά να γίνει κοινωνός αυτής της προσπάθειας, συμμετέχοντας σε δενδροφυτεύσεις και αναλαμβάνοντας πρωτοβουλίες όπως για παράδειγμα η υιοθεσία δέντρων.\nΕίναι επιτακτική ανάγκη να εξοικονομήσουμε ενέργεια, να τοποθετήσουμε φωτοβολταϊκά συστήματα μεγάλης ισχύος σε δημοτικά κτίρια, να μεριμνήσουμε για νέα συστήματα οδοφωτισμού με Led και να αξιοποιήσουμε ευρωπαϊκά προγράμματα που μας δίνουν τη χρηματοδότηση για την εγκατάσταση και λειτουργία συστημάτων εναλλακτικής ενέργειας.\nΗ Καβάλα μπορεί να γίνει ένας πρωτοποριακός πράσινος δήμος, αξιοποιώντας τον ήλιο, τη θάλασσά και τη γεωθερμία. Πρέπει να δοθούν κίνητρα στους πολίτες ώστε να αποκτήσουν «πράσινη συνείδηση» και να συνδράμουν αποτελεσματικά στην εξοικονόμηση ενέργειας, αποφεύγοντας την άσκοπη σπάταλη ηλεκτρικού ρεύματος, καυσίμων και νερού. Θα πρέπει πλέον όλοι να αντιληφθούν τα ζωογόνα οφέλη, όχι μόνο για τον Δήμο αλλά για τον ίδιο τον Πλανήτη.\nΟ Δήμος μας έχει προμηθευτεί πληθώρα κάδων ανακύκλωσης. Δεν πρέπει όμως να αρκεστούμε σε αυτό, θα πρέπει να βελτιώσουμε ακόμη περισσότερο τις υποδομές ανακύκλωσης, να τοποθετηθούν μικροί κάδοι πολλαπλής διαλογής απορριμμάτων σε πάρκα και σε πεζοδρόμια, ώστε η ανακύκλωση να γίνει συνείδηση. Θα πρέπει να δώσουμε κίνητρα ανακύκλωσης στους δημότες, οι οποίοι με τη σειρά τους θα πρέπει να γίνουν δέκτες αυτών των μηνυμάτων και συνεργάτες σε κάθε πρωτοβουλία ανακύκλωσης. Ο Δήμος θα πρέπει να επιβραβεύει δημότες, συλλόγους, σχολεία και κοινωνικές ομάδες που επιδεικνύουν οικολογική δράση, να παρέχει έκπτωση σε δημοτικά τέλη και διάφορες άλλες παροχές.\nΟ Δήμος Καβάλας είναι πολύ κοντά στο να αποκτήσει την δική του Μονάδα Επεξεργασίας Απορριμμάτων, έχει αυξήσει τους πράσινους κάδους μέσα στη πόλη και είναι από τους πρωτοπόρους στην εγκατάσταση βυθιζόμενων συστημάτων συμπιεζόμενης περισυλλογής. Είναι αυτονόητο ότι η προσπάθεια του Δήμου για μια καθαρή πόλη πρέπει να συνεχιστεί, δεν θα έχει όμως καμία ανταποδοτικότητα αν οι ίδιοι οι δημότες δεν φροντίζουν ώστε πόλη μας να είναι καθαρή. Αν δεν τηρούν το πρόγραμμα απόθεσης απορριμμάτων, αν δεν πάψουν να πετούν μπάζα και οικοσκευές σε απόμερα σημεία, αν δεν συμμετέχουν οι ίδιοι σε εθελοντικές δράσεις καθαρισμού.\nΗ πόλη της Καβάλας έχει μια μοναδική θέση ανάμεσα σε θάλασσα και βουνό. Έχει δυο ζωοφόρους πνεύμονες που θα πρέπει να προστατεύσουν από κοινού Δήμος και δημότες. Η όποια προσπάθεια της δημοτικής αρχής δεν θα έχει αποτέλεσμα αν εμείς, οι κάτοικοι αυτής της πόλης, δεν φροντίσουμε ώστε να είναι καθαρές οι ακτές μας και να παραμείνει γαλάζια η θάλασσα μας. Θα πρέπει να συμμετέχουμε σε δράσεις καθαρισμού των πανέμορφων μονοπατιών που διαθέτει ο ορεινός όγκος του Δήμου, καθώς και σε εθελοντικές ομάδες πυροπροστασίας.\nΌλα τα παραπάνω είναι η ανάδειξη του εθελοντισμού και της οικολογικής συνείδησης. Όταν οι πολίτες έχουν έντονα ανεπτυγμένα αυτά τα χαρακτηριστικά, τότε από την μεριά της η διοίκηση του Δήμου, θεωρεί επιβεβλημένη την λήψη ανάλογων μέτρων και πρωτοβουλιών.\nΕίναι υποχρέωσή μας να εξασφαλίσουμε ακόμη καλύτερες υποδομές και να δείξουμε μεγαλύτερη ευαισθησία σε ό,τι αφορά το Κυνοκομείο και τα αδέσποτα του δήμου. Υπάρχει η δυνατότητα να εντείνουμε τη συνεργασία με φιλοζωικές οργανώσεις και, γιατί όχι, με μια εν δυνάμει ΜΚΟ στο πλαίσιο μιας σύμπραξης –υπό προϋποθέσεις– με Δήμο και ΔΗΜΩΦΕΛΕΙΑ. Η προσπάθεια όμως αυτή, δεν θα έχει ουσία αν δεν αποκτήσουν οι ίδιοι οι πολίτες φιλοζωική-οικολογική συνείδηση. Φροντίζουμε κι αγαπούμε τα αδέσποτα, αλλά συγχρόνως φροντίζουμε να διατηρούμε καθαρό το σημείο όπου αφήνουμε τη τροφή. Η φιλοζωική δράση για να έχει αποτέλεσμα, θα πρέπει να ενταχθεί σε ένα πλαίσιο συνεργασίας με τον Δήμο και με φορείς, κάτω από ένα συγκεκριμένο επιστημονικό σχέδιο και όχι με αυτόβουλες και αποκομμένες πρωτοβουλίες.\nΗ Καβάλα μας μπορεί και πρέπει να είναι κέντρο πολιτισμού και πνευματικής ανθοφορίας. Ο Δήμος πρέπει να αγκαλιάσει τους συμπολίτες που αγαπούν τον Αθλητισμό, τις Τέχνες και τον Πολιτισμό, θα πρέπει γίνει αρωγός τους και να τους δώσει «στέγη», «βήμα» και κίνητρο. Οι πολίτες, στο πλαίσιο αυτής της συνεργασίας, θα πρέπει να αγκαλιάσουν τέτοιες πρωτοβουλίες και να συμμετέχουν σε εκδηλώσεις, φεστιβάλ και πολιτιστικά δρώμενα που προάγουν το Πνεύμα, την Τέχνη και τον Πολιτισμό.\nΓίνεται αντιληπτό ότι για να υπάρξει μια εύρυθμη λειτουργία ενός Δήμου, κατ’ ουσίαν ενός κοινωνικού συνόλου, δεν αρκούν μόνο κάποιοι κανόνες και ένα νομοθετικό πλαίσιο, εν προκειμένω αυτό του «Κλεισθένη».\nΕκείνο που προέχει είναι η Παιδεία, η Δικαιοσύνη, η Κοινωνική Ευαισθησία, ο Σεβασμός προς τον συνάνθρωπο και το περιβάλλον και η Συνεργασία. Όταν αφομοιώσουμε αυτές τις αρχές και τις εφαρμόσουμε στην καθημερινότητά μας, όταν αντιληφθούμε ότι είναι βασικές προτεραιότητες στο πλαίσιο μιας συνύπαρξης, τότε θα μπορέσουμε να διοικήσουμε και να διοικηθούμε.\nΟ Γιάννης Προμούσας είναι λογιστής-φοροτεχνικός, πρόεδρος της Λέσχης Φιλάθλων Καβάλας και υποψήφιος δημοτικός σύμβουλος με τον συνδυασμό «Ανάσα για τον δήμο» της Δήμητρας Τσανάκα\nΑναζητείται το… πεζοδρόμιο στην οδό Εγνατίας στον Βύρωνα\n17|02|2017 | 09:28


«Δεν χαίρομαι που σώθηκα. Έχασα την οικογένειά μου» | «Δεν χαίρομαι που σώθηκα. Έχασα την οικογένειά μου» | Μικροπράγματα | PLUS | Θέματα | LiFO\nΈνας πρόσφυγας, από τους ελάχιστους επιζώντες ναυτικής τραγωδίας αφηγείται την ιστορία του\n15.2.2015 | 10:06\nΠρόσφατα έγινε μια ακόμη μεγάλη τραγωδία στη θάλασσα (Φόβοι ακόμη και για 300 νεκρούς μετανάστες στη Λαμπεντούζα- Συγκλονισμένος δηλώνει ο ΟΗΕ).\nΗ Ύπατη Αρμοστεία του ΟΗΕ για τους Πρόσφυγες μου επέτρεψε να δημοσιεύσω την ιστορία ενός άντρα που σώθηκε από προηγούμενη τραγωδία, αλλά έχασε τους δικούς του...\n«Η τελευταία επίθεση των Ισραηλινών τον Ιούλιο ήταν τρομακτική: όλοι και όλα ήταν στόχοι. Επί 50 μέρες ζήσαμε την απόλυτη καταστροφή. Στις 31 Αυγούστου, λίγες μέρες μετά την κατάπαυση του πυρός, φύγαμε από την Χαν Γιουνίς, περάσαμε στην Αίγυπτο από το πέρασμα της Ράφα που άνοιξε για ανθρωπιστικούς λόγους και σε δύο ημέρες φτάσαμε στην Αλεξάνδρεια. Οι διακινητές μάς έβαλαν σε ένα σπίτι όπου περιμέναμε άλλες δύο μέρες έως ότου μας μετέφεραν με μικρά λεωφορεία στην Νταμιέτα. Πριν μπούμε στα λεωφορεία μάς ζήτησαν προκαταβολικά όλα τα χρήματα: 2.000 ευρώ για κάθε ενήλικα».\n«Από τη σύγκρουση έπεσα στην θάλασσα. Άκουσα ανάμεσα στις φωνές του πανικού, την κόρη μου να φωνάζει 'Μπαμπά!' και αυτή η κραυγή ακούγεται ακόμη στα αυτιά μου. »\n«Με μικρές βάρκες μάς μετέφεραν 20-20 σε μια απόσταση κάπου μιας ώρας όπου ήταν ένα μεγαλύτερο πλοίο. Ήμασταν μέσα κάπου 450-500 Παλαιστίνιοι, Σύροι, Αιγύπτιοι στην πλειοψηφία. Μετά από δύο ώρες ήρθε άλλο πλοίο μικρότερο και μας διέταξαν να ανεβούμε σε αυτό. Ήταν τρομακτικός ο τρόπος με τον οποίο μας ανάγκασαν να μετεπιβιβαστούμε: πέταγαν κυριολεκτικά γυναίκες και παιδιά από τα χέρια του ενός διακινητή στου άλλου, πολλοί κινδύνεψαν να πεθάνουν. Δεν πέρασαν δύο μέρες και εμφανίστηκαν ξανά με άλλο πλοίο, και πάλι μικρότερο, και μας ανάγκασαν να μεταφερθούμε σε αυτό με τον ίδιο βίαιο τρόπο. Μου έκλεψαν όλες τις προμήθειες που είχα πάρει μαζί μου, νερό, γάλα για τα παιδιά, τρόφιμα. Δεν υπήρχε σπιθαμή ελεύθερη: ήμασταν κολλημένοι ο ένας πάνω στον άλλο, δεν μπορούσαμε να κουνηθούμε. Σύντομα ξεμείναμε από νερό γιατί είχαν μόνο ένα βαρέλι για τόσο κόσμο. Ταξιδέψαμε άλλες δύο μέρες και εμφανίστηκαν πάλι οι Αιγύπτιοι δουλέμποροι με ένα ακόμη πλοίο στο οποίο μας διέταξαν να μεταφερθούμε ξανά. Αρνηθήκαμε: ήταν ακόμη μικρότερο, θα σκοτωνόμασταν. Μετά από πολλές διαπραγματεύσεις, συμφώνησαν και έφυγαν. Αλλά μετά από είκοσι λεπτά επέστρεψαν με ένα πλοίο που ερχόταν καταπάνω μας. Έβριζαν και γελούσαν. Πριν προλάβουμε να αντιδράσουμε μας είχαν εμβολίσει. Από τη σύγκρουση έπεσα στην θάλασσα. Άκουσα ανάμεσα στις φωνές του πανικού, την κόρη μου να φωνάζει 'Μπαμπά!' και αυτή η κραυγή ακούγεται ακόμη στα αυτιά μου. Προσπάθησα να κολυμπήσω προς το πλοίο για να πιάσω τους δικούς μου, αλλά είχε πάρει μεγάλη κλίση και μέσα σε λίγα λεπτά βυθίστηκε. Φρίκιασα βλέποντας έναν άνθρωπο να κρέμεται από ένα σκοινί, άλλους να γίνονται κομμάτια από τη μηχανή, μια μεγάλη κηλίδα αίματος να απλώνεται στο νερό και πτώματα να επιπλέουν. Δεν είδα πουθενά την οικογένειά μου».\n«Το πρώτο βράδυ πρέπει να ήμασταν κάπου 100 άνθρωποι που επιπλέαμε στο νερό: κάποιοι φορούσαν σωσίβια, άλλοι κρατιούνταν από κομμάτια μέταλλα ή ξύλα και μαζευτήκαμε όλοι κοντά, πιαστήκαμε ο ένας με τον άλλο σ΄έναν κύκλο. Όσο περνούσαν οι ώρες, έναν-έναν τον εγκατέλειπαν οι δυνάμεις του και πέθαινε. Μετά από τρεις μέρες στο νερό, έπεσε βαριά ομίχλη, δεν βλέπαμε τίποτε γύρω μας και αρχίσαμε να έχουμε παραισθήσεις: κάποιοι ζητούσαν μια καρέκλα να κάτσουν, μερικοί έλεγαν πως οδηγούσαν αυτοκίνητο, άλλοι έβλεπαν το σπίτι τους και την οικογένειά τους να τους περιμένει στην αυλή».\n«Την τέταρτη μέρα η θάλασσα φούσκωσε, τα κύματα έγιναν τεράστια και οι λίγοι που είχαμε απομείνει διασκορπιστήκαμε. Έμεινα με άλλους τρεις κοντά μου και ο ένας από αυτούς μας έλεγε: «εκεί, δύο ώρες δρόμο, υπάρχει μια καφετέρια, έχει νερό, αναψυκτικά, κι έχω μαζί μου 100 δολάρια, πάμε». Tον ακολουθούσαμε κολυμπώντας στο πουθενά έως ότου ακούσαμε στρατιωτικά ελικόπτερα και είδα μια τεράστια λάμψη. Πανικοβλήθηκα, νόμιζα πως ήμουν στην Γάζα και θα μας βομβάρδιζαν και χρειάστηκα πολύ χρόνο για να καταλάβω ότι μας είχαν εντοπίσει. Ήταν χαράματα όταν είδα δίπλα μου ένα πλοίο που με περισυνέλεξε. Μόνο άλλους τέσσερις κι ένα παιδάκι κατάφερε να διασώσει. Όταν ήρθε το ελληνικό στρατιωτικό ελικόπτερο να μας πάρει νόμισα πως είδα τη γυναίκα και τα παιδιά μου στην θάλασσα, έπαθα νευρική κρίση, φώναζα να περιμένουμε να τους σώσουν, ήθελα να πηδήξω από το ελικόπτερο για να πάω να τους πάρω».\n«Εγώ δεν χαίρομαι που σώθηκα γιατί έχασα τη γυναίκα, τα παιδιά μου...Τους πήρα για να γλιτώσουν από όλα αυτά. Και τους έχασα στη θάλασσα...».\nΟ Σούκρι έφτασε στην Κρήτη, νοσηλεύτηκε για τέσσερις μέρες και όταν συνήλθε ήρθε στην Αθήνα, όπου μένει μαζί με δύο συμπατριώτες του που σώθηκαν κι αυτοί από το τραγικό ναυάγιο. Υπέβαλε αίτημα ασύλου και περιμένει με αδημονία την απόφαση. Σημαδεμένος από την φρικτή εμπειρία και την τραυματική απώλεια προσπαθεί να ισορροπήσει ανάμεσα στη λογική και την πίστη ότι οι δικοί του μπορεί να έχουν σωθεί. «Όσοι επέζησαν είναι ευτυχείς. Εγώ δεν χαίρομαι που σώθηκα γιατί έχασα τη γυναίκα, τα παιδιά μου. Μεγάλωσα στη διάρκεια της πρώτης ιντιφάδας και δεν είχαμε σχολείο: πηγαίναμε μια μέρα, έκλεινε για έναν και δύο μήνες. Ήθελα τα παιδιά μου να τελειώσουν το σχολείο, να μην μεγαλώνουν με τον ήχο των βομβών, να μην γνωρίσουν τόσο φόβο. Τους πήρα για να γλιτώσουν από όλα αυτά. Και τους έχασα στη θάλασσα. Το μόνο που θέλω είναι να μάθω τη μοίρα της οικογένειάς μου. Ίσως έχουν εντοπιστεί κάπου και δεν έχουν καταγραφεί... Δεν ξέρω. Περιμένω τα ταξιδιωτικά έγγραφα για να πάω στην Ιταλία και σε άλλες χώρες να τους ψάξω. Δεν θα ησυχάσω αν δεν τους βρω, αν δεν μάθω».\n*Η Ύπατη Αρμοστεία του ΟΗΕ για τους Πρόσφυγες εργάζεται για την προστασία και την παροχή βοήθειας σε ανθρώπους που ξεφεύγουν από τον πόλεμο και τις διώξεις. Από το 1951, έχουμε βοηθήσει δεκάδες εκατομμύρια ανθρώπους να βρουν ασφάλεια και να ξαναχτίσουν τη ζωή τους.\nΟ Μέσος Έλληνας 16.2.2015 | 16:39\nΔεν υπάρχουν λόγια. Ζούμε μια τρέλα όπου η ζωή κάποιων δεν έχει καμία αξία. Τραγικό.


Ο Όσιος Παΐσιος και το φιλότιμο. – 1NEWS – ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΟΛΟ ΤΟΝ ΚΟΣΜΟ\nby 1NEWS 5 Δεκεμβρίου 2020 0104\nΗ αληθινή σχέση με τον Θεό όπως και με όλα τα πρόσωπα και πράγματα θεμελιώνεται στο φιλότιμο. Το αντίθετό του είναι το ήθος της συναλλαγής, το δίνω και παίρνω.\nΔίνω αγάπη, εφόσον παίρνω αγάπη. Δίνω δικαιοσύνη, εάν και εφόσον δεν αδικούμαι. Είμαι πιστός και λατρεύω τον Θεό, προκειμένου να ευλογεί ο Θεός τα δικά μου έργα και θελήματα.\nΟ γέρων αρνούνταν την «μπακαλίστικη» αυτή σχέση με τον Θεό. Τέτοια πίστη και αγάπη έχει ιδιοτέλεια και στερείται πνευματικής αρχοντιάς. Είναι μικροψυχία και τσιγγουνιά.\nΌλα όσα κάνουμε, τότε μόνο έχουν αξία, όταν γίνονται από φιλότιμη διάθεση. το φιλότιμο ο γέρων το όριζε με το δικό του εμπειρικό και χαρισματικό λεξικό. Είναι το ευλαβικό απόσταγμα της καλοσύνης ,το σκίρτημα της καρδίας, η λαχτάρα να αναπαύσουμε τον άλλον.\nΕίναι η πολύ ευγνώμων αγάπη. Η «λαμπικαρισμένη» αγάπη του ταπεινού ανθρώπου που δεν βάζει καθόλου τον εγώ του σε ότι κάνει, και που η καρδιά του είναι γεμάτη πνευματική λεπτότητα, ευαισθησία και ευγνωμοσύνη προς Τον Θεό και τους συνανθρώπους του.\nΕίναι η αρχοντιά, το πνεύμα της θυσίας, το αθόρυβο, η αφάνεια.\nΟ φιλότιμος άνθρωπος, ψυχή αρχοντική, υποφέρει από την παραμικρή καλοσύνη που του δείχνουν οι άλλοι και προσπαθεί να την ανταποδώσει, αλλά ό,τι κι αν κάνει, ποτέ δεν αισθάνεται ότι μπόρεσε να την ανταποδώσει και ποτέ δεν ξεχνάει, γιατί έχει μνήμη του καλού.\nΟ φιλότιμος δεν δίνει προτεραιότητα στον εαυτό του, δεν βάζει μπροστά την ανάπαυσή του. «όταν ήμουν στο κοινόβιο», έλεγε ο γέρων, «όλοι κοίταζαν πώς να κάνουν κάποια θυσία. Στη δουλειά, στο φαγητό, παντού υπήρχε αυτό το πνεύμα.\nΣκέφτονταν πρώτα τον άλλον, γι’ αυτό και ζούσαν στον παράδεισο». Ο φιλότιμος πονά για τον άλλον, κάνει τον πόνο του κόσμου δικό του. Αυτή είναι η πνευματική ευαισθησία.\nΠρώτη και κύρια προϋπόθεση στη ζωή του μοναχού, και κάθε χριστιανού, είναι η ευαισθησία. «Αν δεν έχεις ευαισθησία», έλεγε, «θα μείνεις σε μια ξερή ασκητικότητα ό,τι κι αν κάνεις». Το ίδιο βέβαια ισχύει και για κάθε άνθρωπο στον κόσμο.\nΑν δεν έχει αυτή την ευαισθησία, θα νοιάζεται πρώτα απ’ όλα για τον εαυτό του, το ατομικό του συμφέρον. Θα θέλει συνεχώς να χορταίνει αναίσθητα τον εαυτό του και, όταν οι συνθήκες βοηθήσουν, θα χάσει σιγά σιγά και την ανθρωπιά του.\nΤο πρότυπο αυτής της πνευματικής αρχοντιάς βρίσκεται στον ίδιο το Χριστό. Ο Άγιος Ιωάννης ο Χρυσόστομος στον Κατηχητικό Λόγο του που απαγγέλλεται τη νύχτα της αναστάσεως, αποκαλεί τον δεσπότη Χριστό «φιλότιμο».\n«Φιλότιμος ο δεσπότης», λέει. Γιατί προσφέρει σε όλους. Γιατί δεν έχει την ανθρώπινη δικαιοσύνη, που μετράει τα πάντα με το σταγονόμετρο, αλλά κινείται από τη δική Του, θεία δικαιοσύνη, που είναι η φιλανθρωπία. «Για να καταλάβετε την αρχοντιά», έλεγε ο όσιος, «σκεφτείτε τον Χριστό.\nΤι κράτησε για τον εαυτό του; Τίποτε. Μας δίνει την αγάπη Του, μας παίρνει τις αμαρτίες μας. Και συγκινείται και από την τιποτένια μας προσφορά. Ενώ εμείς οι άνθρωποι τρώμε το γλυκό μέλι, στον Θεό προσφέρουμε το κερί, κι Εκείνος χαίρεται την προσφορά μας».\nΕδώ δεν υπάρχει χώρος για θέλημα, εγωισμό, ιδιοτέλεια. Το φιλότιμο είναι το κλειδί κάθε προκοπής. Παράλληλα ενεργοποιείται για τις μεγάλες επιλογές: «διάλεξε ένα σταυρό ανάλογα με το φιλότιμο σου».\nΠονούσε ο γέρων, όταν έβλεπε ότι αυτό το πνεύμα είχε αρχίσει να εκλείπει πια από πολλούς νεοέλληνες, αυτούς που καθημερινά τον επισκέπτονταν.\nΑπόσπασμα από το βιβλίο “Ο Όσιος Παΐσιος και το φιλότιμο”, από την Ιερά Μονή Κουτλουμουσίου Αγίου Όρους.\nΑπό έλλειψη εμπιστοσύνης – Askitikon\n1NEWS 23 Μαΐου 2021


Νίκος Τζανάκης στο «Π»: Πότε θα ανοίξουν εστίαση και τουρισμός - Paraskhnio.gr\n23/04/2021 3:15 μμ\nΠαπαγγελόπουλος: Προσπάθεια Μειωνή να εμφανίσει σκάνδαλα ως σκευωρίες\nΝίκος Τζανάκης στο «Π»: Πότε θα ανοίξουν εστίαση και τουρισμός\n29/03/2021 5:30 μμ\nΤην ώρα που η χώρα καταγράφει ρεκόρ διασωληνώσεων και γίνονται δειλά κάποια ανοίγματα με σκοπό την αποσυμπίεση της κούρασης των πολιτών, ο καθηγητής Πνευμονολογίας της Ιατρικής Σχολής του Πανεπιστήμιου Κρήτης και αντιπρόεδρος της Ελληνικής Πνευμονολογικής Εταιρείας Νίκος Τζανάκης μιλάει στο «Π» για την κατάσταση που επικρατεί στην Κρήτη αλλά και για τη σχέση του Covid-19 με το κάπνισμα. Παράλληλα εξηγεί πώς αντιμετωπίστηκαν οι μεταλλάξεις του βρετανικού στελέχους που εντοπίστηκαν στο νησί και προτείνει να ανοίξει ο τουρισμός αμέσως μετά το Πάσχα, με ασφάλεια και σχολαστικό testing, ώστε η Κρήτη, ένας από τους πιο δημοφιλείς προορισμούς παγκοσμίως, να πάρει και πάλι ζωή με χιλιάδες τουρίστες!\nΚύριε καθηγητά, πώς θα χαρακτηρίζατε την κατάσταση με τον κορονοϊό στην Κρήτη; Συμμορφώθηκαν οι πολίτες; Βλέπετε να τηρούνται τα μέτρα σε ένα νησί που είναι η ναυαρχίδα του τουρισμού μας;\nΗ Κρήτη αντιμετωπίζει στους Νομούς Ηρακλείου, Ρεθύμνου και Χανίων σοβαρό πρόβλημα μεγάλου επιδημιολογικού φορτίου, με το Λασίθι να είναι σε πολύ καλή κατάσταση. Οι πολίτες συμμορφώθηκαν σε μεγάλο ποσοστό με τα μέτρα. Υπάρχει όμως μερίδα συμπολιτών μας με ανεξέλεγκτη συμπεριφορά, που ευθύνονται σε μεγάλο βαθμό για το πρόβλημα ιδίως σε κωμοπόλεις και χωριά στην ενδοχώρα. Πιστεύω όμως ότι σύντομα, και καθώς ο καιρός φτιάχνει, το κύμα αυτό θα περάσει και η Κρήτη θα είναι έτοιμη να υποδεχτεί τους επισκέπτες της.\nΠώς διαμορφώνεται η κατάσταση στο ΠΑΓΝΗ; Έχετε δει το νοσοκομείο να πιέζεται;\nΓια πρώτη φορά από ενάρξεως της πανδημίας, το Νοσοκομείο αναπτύσσει υποδομές φροντίδας για περίπου 100 νοσηλευόμενους λόγω κορονοϊού. Αυτήν τη στιγμή το Νοσοκομείο νοσηλεύει 52 ασθενείς, 2 από τους οποίους παιδιά, και βρίσκεται στο 60% περίπου των δυνατοτήτων του με το υπάρχον έκτακτο πλάνο. Προφανώς υπάρχουν και μεγαλύτερα όρια ανάπτυξης κλινών, εάν οι συνθήκες το επιβάλλουν.\nΠιστεύετε ότι οι μεταλλάξεις του ιού, που είναι εμφανείς και στην Κρήτη, επηρεάζουν τα εμβόλια;\nΗ Κρήτη, χάρις στο εξαιρετικό εργαστήριο ιολογίας της Ιατρικής Σχολής υπό τον καθηγητή Γιώργο Σουρβίνο, ήταν η πρώτη περιοχή της Ελλάδος που ανίχνευσε το βρετανικό στέλεχος από τις 9 Ιανουαρίου. Το στέλεχος αυτό τελικώς έχει επικρατήσει καθ’ ολοκληρία στο νησί. Πρέπει να πούμε ότι το βρετανικό στέλεχος, παρότι είναι πολύ μεταδοτικό, δεν είναι ανίκητο. Παράδειγμα η συρροή στην πόλη του Αγίου Νικολάου, που αντιμετωπίστηκε εντός 20ημέρου με απόλυτη επιτυχία. Δεν υπάρχουν αυτήν τη στιγμή στο νησί περιστατικά ασθενών με σοβαρή νόσο που να ήταν εμβολιασμένοι. Αυτό είναι μια πρώτη ένδειξη ότι τα υπάρχοντα εμβόλια προστατεύουν έναντι των τροποποιημένων στελεχών.\nΟι Κρητικοί συμμορφώνονται με τον εμβολιασμό; Δέχονται να εμβολιαστούν οι πολίτες αλλά και το υγειονομικό προσωπικό;\nΤα ποσοστά αποδοχής στον γενικό πληθυσμό, παρά τη σύγχυση που έχει καλλιεργηθεί, είναι καλά ιδίως μεταξύ των μεγαλύτερων ηλικιών. Το υγειονομικό προσωπικό έχει εμβολιαστεί σε ποσοστά που κυμαίνονται μεταξύ 65% και 95%. Τα μεγαλύτερα ποσοστά συμμόρφωσης παρατηρούνται μεταξύ του ιατρικού προσωπικού.\nΗ έως τώρα εμπειρία σας τι ακριβώς δείχνει για τη νόσο και τους ασθενείς που αντιμετωπίζουν αναπνευστικά προβλήματα;\nΗ νόσος γενικώς διαδράμει βαρύτερα σε ασθενείς με χρόνια νοσήματα του αναπνευστικού και στους καπνιστές. Τέτοια νοσήματα είναι η Χρόνια Αποφρακτική Πνευμονοπάθεια, το σοβαρό άσθμα και οι ασθενείς με διάμεσα νοσήματα των πνευμόνων, όπως πνευμονική ίνωση. Φυσικά, σε πολύ δύσκολη θέση βρίσκονται οι πάσχοντες από κακοήθειες των πνευμόνων. Κλειδί στο να ξεπεράσουν τυχόν πρόβλημα οι ασθενείς αυτοί είναι η πιστή τήρηση της θεραπευτικής αγωγής τους και ο καλός έλεγχος της νόσου. Φυσικά δεν νοείται πάσχων με χρόνιο αναπνευστικό πρόβλημα να αρνηθεί τον εμβολιασμό. Η Ελληνική Πνευμονολογική Εταιρεία έχει γνωμοδοτήσει στην επιτροπή ως προς την προτεραιοποίηση εμβολιασμού σε αυτούς τους ασθενείς.\nΈχετε αντιμετωπίσει βαριά περιστατικά σε νεαρές ηλικίες στην Κρήτη; Τι θα λέγατε για τον συσχετισμό της ασθένειας με το κάπνισμα;\nΣτη ΜΕΘ του ΠΑΓΝΗ νοσηλεύτηκε και δυστυχώς κατέληξε ο 42χρονος καθηγητής από τη Γερμανία λόγω της σοβαρής επιπλοκής της νόσου, της μαζική θρομβοεμβολικής νόσου των πνευμονικών αγγείων. Η αλήθεια είναι ότι η νόσος σε νεαρά άτομα είναι καλοήθης και κατά κανόνα αυτά ανανήπτουν γρήγορα και πλήρως. Παρά ταύτα, ιδιαιτέρως σε αυτό το κύμα, παρατηρούμε ότι η ηλικία των νοσηλευομένων με σοβαρή λοίμωξη είναι αισθητά μικρότερη σε σχέση με τα προηγούμενα κύματα. Σπανίως σε κάποια από αυτά, τα σχετικώς νεαρά άτομα, εμφανίζεται βαρύτατη νόσος και χρειάζεται να διασωληνωθούν.\nΠοιες θα ήταν οι συμβουλές σας για ένα ασφαλές άνοιγμα της εστίασης και του τουρισμού και πότε το προσδιορίζετε; Πιστεύετε ότι τελικά θα δούμε τουρίστες με πιστοποιητικό εμβολιασμού ειδικά στην Κρήτη, που κατακλύζεται από Βρετανούς τουρίστες;\nΤο άνοιγμα της εστίασης και του τουρισμού πρέπει να γίνει αμέσως μετά το Πάσχα με συντεταγμένο και απόλυτα προσεκτικό τρόπο. Οι επιχειρηματίες θα πρέπει με τη βοήθεια των ειδικών να οργανώσουν πρωτόκολλα ασφαλείας προσαρμοσμένα στις υπηρεσίες που παρέχουν. Κεντρικό σημείο αυτών των πρωτοκόλλων πρέπει να είναι τα πολλά και συχνά rapid tests στους εργαζομένους και η σχολαστική αντισηψία και ο αερισμός των χώρων. Είμαι αισιόδοξος, καθώς ο καιρός ανοίγει και οι εμβολιασμοί προχωρούν, ότι μπορούμε να έχουμε ένα πολύ επιτυχημένο τουριστικώς καλοκαίρι.\nTagsεφημερίδα Παρασκήνιο Κατερίνα Παπακωστοπούλου κορωνοϊός Νίκος Τζανάκης\nΟ Δήμαρχος Κρωπίας Δημήτρης Κιούσης στο «Π»: Πράττουμε το καθήκον μας με πολλή εργασία και πάθος


Aves (-0.5) - Sporting | 20/05/2018\nAves (-0.5) - Sporting\nΔημοσιεύτηκε Τετάρτη, 16 Μαΐου 2018 08:22, Tipster: Raptakis\nΗ καφρίλα και η αλητεία δεν έχουν σύνορα. Απίστευτα πράγματα αυτά που έγιναν στη Σπόρτινγκ με τον πρόεδρο της ομάδας να είναι ο ηθικός αυτουργός των όσων έγιναν, ελάχιστες μέρες πριν η ομάδα του δώσει τον τελικό κυπέλλου.\nΕίναι άγνωστο η οποια ψυχολογία υπάρχει από πλευράς ποδοσφαιριστών των οποίων σακάτεψαν και τα κεφάλια. Αυτόν δεν είναι ποδόσφαιρο αλλά πόλεμος.\nΔεν γνωρίζω τι θα γίνει ως τον τελικό γνωρίζω όμως ότι υπό τις υπάρχουσες συνθήκες ο άσος ως απόδοση θα πέσει. Τον αγοράζω λοιπόν λόγω των γεγονότων που προφανώς θα επιδράσουν στη ψυχολογία της Σπόρτινγκ και υπέρ της Αβες. Ποια Αβες δηλαδή, ομάδα για 5 γκολ είναι αλλά έτσι όπως εξελίχθηκε η κατάσταση όλα είναι πιθανά πλέον.\nΤελευταία τροποποίηση στις Κυριακή, 20 Μαΐου 2018 21:19\nΚυριακή, 20 Μαΐου 2018 19:15


Ο Μάικλ Κίτον ήρθε για να μείνει ως «Batman» στο κινηματογραφικό σύμπαν της DC!!!Ψηφήστε τον δικό σας καλύτερο Μπατμαν !!! - Τα Μαυρόσκυλα\nby Mavroskyla Team 11 Ιανουαρίου 2021, 5:49 μμ 53 Views\nΣτη επερχόμενη ταινία «Flash» με πρωταγωνιστή τον Εζρα Μίλερ, θα εμφανιστεί ξανά ο Μάικλ Κίτον στο ρόλο του Batman. Η ταινία προγραμματίζεται να βγει στις αίθουσες το 2022 και θα μας βάλει για πρώτη φορά στο Multiverse της DC, που σημαίνει επί της ουσίας ότι υπάρχουν παράλληλοι κόσμοι/σύμπαντα όπου οι υπερήρωες… γερνάνε. Σύμφωνα με πληροφορίες που δεν έχουν επιβεβαιωθεί επίσημα, ο Flash θα ταξιδεύει στον χρόνο και το χώρο, προσπαθώντας να σταματήσει τον θάνατο της μητέρας του. Με αυτό τον τρόπο επισκέπτεται το παράλληλο σύμπαν της Γκόθαμ (όπως παρουσιάστηκε στις ταινίες του Τιμ Μπάρτον) όπου ο Batman είναι κατά 30 χρόνια μεγαλύτερος.\nΥπενθυμίζεται ότι ο Κίτον ταυτίστηκε στα 90’s στην κοινή συνείδηση ως «Batman», φορώντας τη στολή στη θρυλική κινηματογραφική αναβίωση που έκανε στον ήρωα ο σκηνοθέτης Τιμ Μπάρτον, μέσα από τις ταινίες «Batman» (1989) και «Batman Returns» (1992). Είτε ο Μαικλ Κίτον υποδυθεί έναν πιο ώριμο -και ανθρώπινο- Batman ή ακόμη αν αναλάβει ρόλο μέντορα στις επόμενες ταινίες της DC, από εμάς είναι ΝΑΙ! Και αφού κάνουν come back οι ήρωες από το σύμπαν του Τιμ Μπάρτον, να ζητήσουμε και Catwoman, την Μισέλ Φάιφερ;\nΠοιος ο ηθοποιός πιστεύετε ότι ενσάρκωσε καλύτερα τον Batman?!\nMichael Keaton\t7 ( 17.95 % )\nChristian Bale\t24 ( 61.54 % )\nGeorge Clooney\t0 ( 0 % )\nVal Kilmer\t0 ( 0 % )\nBen Affleck\t8 ( 20.51 % )\nΠροηγούμενο άρθρο Quiz Γενικών Γνωσεων #22\nΕπόμενο Άρθρο Quiz Γενικών Γνωσεων #23


Τα έξι ερωτήματα της Citi για την πρόταση της Μέι | Fortunegreece.com\nΤα έξι ερωτήματα της Citi για την πρόταση της Μέι\nΌπως υποστηρίζει η τράπεζα, εξακολουθούν να υπάρχουν κρίσιμα αναπάντητα ερωτήματα, οι απαντήσεις στα οποία θα κρίνουν και την τελική έκβαση του Brexit.\nΗ απόφαση της Τερέζα Μέι να καλέσει τον ηγέτη της αντιπολίτευσης, Τζέρεμι Κόρμπιν, να βρουν από κοινού μία λύση θα μπορούσε να άρει το αδιέξοδο του Brexit σχολιάζει η Citi. Το σχέδιο για παράταση και συνεργασία με τους Εργατικούς παρέχει κάποιες δικλείδες ασφαλείας έναντι μίας άτακτης εξόδου, σημειώνει, προσθέτοντας ωστόσο πως εξακολουθούν να υπάρχουν κρίσιμα αναπάντητα ερωτήματα, οι απαντήσεις στα οποία θα κρίνουν και την τελική έκβαση.\nΤα κύρια είναι τα ακόλουθα:\n– Θα ρισκάρει ο Κόρμπιν την προοπτική εκλογών; Το Εργατικό Κόμμα επιζητά ένα πιο μαλακό Brexit με μόνιμη τελωνειακή ένωση και πρόσβαση στην ενιαία αγορά. Η πρόταση της Μέι δεν είναι συγκεκριμένη, αλλά δεν μπορεί να αποκλειστεί ο συμβιβασμός. Ωστόσο και ο Κόρμπιν θα πρέπει να ζυγίσει το εάν θέλει να πάει σε εκλογές, χωρίς παραχωρήσεις.\n– Μπορεί η Βουλή να συμφωνήσει σε ένα πιο μαλακό Brexit; Εάν η Μέι και ο Κόρμπιν δεν καταλήξουν σε μία συμφωνία, τότε η Μέι δηλώνει ότι θα ακολουθήσει το όποιο σχέδιο στηρίξει η Βουλή μέσα από ένα νέο γύρο ενδεικτικών ψηφοφοριών. Ωστόσο οι δύο γύροι των ψηφοφοριών μέχρι στιγμής δεν απέδωσαν καρπούς. Και ένας τρίτος θα μπορούσε να αποτύχει.\n– Μπορούν Ε.Ε. και Βρετανία να συμφωνήσουν στην παράταση; Το σχέδιο της Μέι θα μπορούσε να θέσει νέες κόκκινες γραμμές και να επιτρέψει την επέκταση της πολιτικής διακήρυξης για τις μελλοντικές σχέσεις. Ωστόσο η Ε.Ε. φαίνεται διατεθειμένη να προσφέρει μόνο μία μεγάλη παράταση, που θα σήμαινε συμμετοχή της Βρετανίας στις Ευρωεκλογές.\n– Τι θα κάνουν οι ευρωσκεπτικιστές και το DUP; Αυτή τη στιγμή απορρίπτουν το μαλακό Brexit και ορισμένοι είναι έτοιμοι να ψηφίσουν κατά της κυβέρνησης. Εάν υπάρξει πρόταση μομφής, η χώρα θα μπορούσε να οδηγηθεί σε πρόωρες εκλογές και πιθανόν σε άτακτη έξοδο από «ατύχημα».\n– Θα στηρίξει η Βουλή τη συμφωνία της Μέι; Οι κίνδυνοι είναι υψηλοί, αλλά θα μπορούσαμε να έχουμε ένα σενάριο στήριξης προκειμένου να αποφευχθεί ένα no deal την επόμενη Παρασκευή.\n– Μπορεί η Βουλή να ανατρέψει την πρόταση της Μέι; Αν η Βουλή ψηφίσει νομοσχέδιο των Κούπερ/ Λέτγουιν, που απαιτεί από την κυβέρνηση να ζητήσει παράταση του Άρθρου 50 για όσο η Βουλή επιλέξει, θα μπορούσε η Βουλή να ψηφίσει τελικά επί μίας αντιπρότασης της Ε.Ε. Θα αποκλειστεί το no deal και θα αποκαλυφθεί εάν η πρόταση της Μέι οδηγεί πράγματι σε μαλακό Brexit.


ΤΡΕΛΟ-ΓΙΑΝΝΗΣ: Ο Πρόδρομος είναι η μεγαλύτερη στοργή στην Εκκλησία μας μετά την Παναγία. Μην το ξεχνάμε! Αυτός ο αυστηρός. Δεν είναι για μας αυστηρός. Είναι αυστηρός με την αμαρτία, την ανομία και με το κακό. Με τους αμαρτωλούς ο άη Γιάννης είναι ο πιο εύσπλαχνος, ο πιο στοργικός!\nΟ Πρόδρομος είναι η μεγαλύτερη στοργή στην Εκκλησία μας μετά την Παναγία. Μην το ξεχνάμε! Αυτός ο αυστηρός. Δεν είναι για μας αυστηρός. Είναι αυστηρός με την αμαρτία, την ανομία και με το κακό. Με τους αμαρτωλούς ο άη Γιάννης είναι ο πιο εύσπλαχνος, ο πιο στοργικός!\n+ Γέροντας Ανανίας Κουστένης


Faraona-Fiber arts and crafts-Jewels and accessories .Mixed needleweaving and crochet application.: Snowflakes\nΛίγες νιφάδες ακομη?\nΑναρτήθηκε από faraona στις 1/02/2009\nΦτιαξε κορίτσι μου πολλές πολλές νιφαδες να "χιονισει" λιγάκι μπας και δούμε ασπρη μέρα....:)\nΠολύ ωραίες, Μπραβο!!!!\n2 Ιανουαρίου 2009 - 10:54 π.μ.\nAntigoni μου αντε μωρε ...εδω δεεεεν χιονίζει με τίποτα!\nΚαλή Χρονιά με πολλές πολλές δημιουργίες. Πολύ ωραίες οι νιφάδες σου!\nΥ.Σ. Μια απορία, πώς στέκονται έτσι στητές τις κολλάρεις με κάποιο τρόπο;\nΠολύ όμορφες οι νιφάδες και κρεμασμένες υπέροχες!\nΠανέμορφες οι νιφάδες και ταιριάζουν απόλυτα με τον παγωμένο καιρό!!! Καλή και όμορφη χρονιά, γεμάτη αγάπη και ξεχωριστές δημιουργίες!\nΚαλή χρονιά να έχεις Φαραώνα μου.Με υγεία πάνω από όλα για σένα και τους αγαπημένους σου και με πολλές εμπνευσμένες δημιουργίες, από τα χεράκια σου.\nΜου αρέσει η ποικιλία των σχεδίων των νιφάδων.Πολύ όμορφες.\nθα σου κρατήσω χιόνι για όταν θάρθεις,\nαύριο περιμένουμε λίγο δείγμα ακόμη!\nφαραονούλα μου, καλή χρονιά!\n(το παράθυρο είναι σπίτι σου, ε; τέλειο!!)\nΜε πολλά χαμόγελα και ευχάριστες στιγμές, με αγάπη και αισιοδοξία για τις μέρες που έρχονται!!\nΚι εμείς να απολαμβάνουμε τις δημιουργίες που με τόσο μεράκι σκαρώνεις:))\n3 Ιανουαρίου 2009 - 1:27 π.μ.\nMargo μου σ ευχαριστω πολυ κουκλα μου!!!\nΑνταποδίδω και επαυξάνω!!!\nΕνας τρόπος να στέκονται οι νιφάδες ειναι να τις βουτίξει κανεις σ ενα ελαφρύ σιρόπι σαν αυτο που κάνουμε για τα γλυκά μας,η να τις ψεκάσει με λάκ για τα μαλλιά.\n3 Ιανουαρίου 2009 - 9:21 π.μ.\neleni μου σ ευχαριστω πολυ!!!\n3 Ιανουαρίου 2009 - 9:22 π.μ.\nOlive μου σ ευχαριστω πολυ κοριτσακι μου!!!Πολλες ευχες κι απο μενα!\nLila μου σ ευχαριστω πολυ πολυ!!!\nΚαλη μας χρονια κι ευχομαι ναναι γεματη υγεια και γευστικες δημιουργίες απο σενα!\n3 Ιανουαρίου 2009 - 9:24 π.μ.\nΚαλη μας χρονια κοπελα μου!\nΚρατα λιγο χιονακι κορίτσι μου μπας και δω καμμια «ασπρη μερα» !!!Χαχαχα!!!\n3 Ιανουαρίου 2009 - 9:26 π.μ.\nσ ευχαριστω πολυ!!!Ευχομαι ναναι για ολες μας μια καλη ,δημιουργικη χρονιά!!!\n3 Ιανουαρίου 2009 - 9:27 π.μ.\nΚαλή Χρονιά Φαραόνα!!! Να είσαι πάντα γερή και ευτυχισμένη! Μόνο χαρές εύχομαι για το 2009!!!\nΝα είσαι πάντα μαζί μας με τις πανέμορφες δημιουργίες σου! Ναι, ναι... θέλουμε λίγες ακόμα νιφάδες!!!!\n3 Ιανουαρίου 2009 - 10:33 π.μ.\nΚαλή χρονιά!...Συνέχισε πάντα δημιουργική και με νέες όμορφες ιδέες!..\nΚάλή χρονιά Νατάσσα μου, με αγάπη, υγεία, χαρά και με πολλές πολλές καταπληκτικές δημιουργίες!!!!!\nΟι νιφάδες σου είναι ονειρεμένες!!!\n3 Ιανουαρίου 2009 - 12:10 μ.μ.\nΚαλή Χρονιά χρυσοχέρα μου, πάντα με υπέροχες δημιουργίες! Να είσαι πάντα καλά, πολλά φιλιά!\nEirini μου χρονια πολλα και καλη σου χρονια κοριτσακι μου!!!\n3 Ιανουαρίου 2009 - 7:55 μ.μ.\nΣοφία μου σ ευχαριστω πολυ .Νασαι παντα καλα!!!\n3 Ιανουαρίου 2009 - 7:56 μ.μ.\nΕυα χρυσοχερα μου σ ευχαριστω πολυ!!!Να μου εισαι καλαααα!!!\nΜαρια μου σ ευχαριστω πολυ πολυ κοριτσακι μου!!!Πολλα φιλια!!!\n3 Ιανουαρίου 2009 - 7:57 μ.μ.\nΔείχνουν υπέροχες μπροστά στο παράθυρο. Καλή Χρονιά!\nKαλη χρονια Αναστασια γεματη υγεια ,ευτυχια και ομορφες δημιουργιες !Τελειες οι νιφαδες !!!\nTina μου Καλη Χρονια με υγεια και χαρες!!!\n4 Ιανουαρίου 2009 - 8:42 π.μ.\nAnastasia μου σ ευχαριστω πολυ .Να μου εισαι καλα παντα και να εχεις μια χαρουμενη και δημιουργική χρονιά.\n4 Ιανουαρίου 2009 - 8:43 π.μ.\nΕιθε οι νιφαδες σου να καλυψουν ολη την βρωμια που υπαρχει στον κοσμο.\nΚαλυτερη Χρονια φαραωνα μου.\nΔωσε μας εσυ λιγες νιφαδες να χαρουμε γιατι απο αληθινες δεν το βλεπω......\nΚαλόπιασέ τον τον Χειμώνα Faraona, μήπως μας έρθουν μερικές νιφάδες κι εμάς εδώ στον Πειραιά!\nξέρεις οτι δεν ονειροβατώ...οι νιφάδες μου ειναι πολυ φτωχές για να καλύψουν αυτό που λές κι εγω πολυ ασήμαντη για να διορθώσω τον κόσμο...\nΜακάρι ναταν διαφορετικά.\n5 Ιανουαρίου 2009 - 7:13 π.μ.\nπάρε οσες θέλεις κουκλα μου κι ονειρέψου.\n5 Ιανουαρίου 2009 - 7:14 π.μ.\nαυτο προσπαθω να κάνω αλλα με ξεγελάνε τα γεωγραφικα πλατη κι οι συντεταγμένες και τις στέλνω αλλου...που θα μου πάει ομως...\n5 Ιανουαρίου 2009 - 7:15 π.μ.\nteleia kai oti prepei tora pou xionizei!!xronia polla!!! :)\n5 Ιανουαρίου 2009 - 10:40 μ.μ.\nLeviathan μου σ ευχαριστω πολυ νασαι καλα!!!!\n6 Ιανουαρίου 2009 - 6:55 π.μ.\nΔεν θα βαρεθώ να σου λέω πόσο όμορφα είναι εδώ!\nΚαλή χρονιά Φαραωνίτσα με πολλές πολλές όμορφες δημιουργίες!\nΚαλη χρονιά΅, υγεία και ό,τι ποθούμενο και από εδώ Φαραόνα μου!\nΕίσα απίστευτη δημιουργός και εγώ απίστευτη γκαφατζού!!! Ελπίζω να κατάλαβες γιατί!\nΣου εύχομαι αστείρευτη έμπνευση, να συνεχίσεις να μας τρελαίνεις με τις δημιουργίες σου!\nMariela μου σ ευχαριστω καλη μου νασαι πολυ καλα κι εσυ κι ο καινουργιος χρόνος να σου φέρει ολα τα ποθούμενα!!!\n6 Ιανουαρίου 2009 - 9:44 μ.μ.\nΚαλη μας χρονια ,ο,τι επιθυμεις φέτος να σου χτυπήσει την πόρτα.\nΕυχομαι υγεία κι ευτυχία!!!\nΠραγματικά πολύ όμορφες οι νιφάδες σου, μπράβο! :-)\n10 Ιανουαρίου 2009 - 11:53 μ.μ.\nκαλωσορισες απο δω!!!\n11 Ιανουαρίου 2009 - 12:31 π.μ.


Gamos Portal ◆ 03/01/2013\nΤο μονόπετρο δαχτυλίδι έχει πλέον χαρακτηριστεί ως σύμβολο αρραβώνα και δέσμευσης. Κατασκευασμένο συνήθως από χρυσό ή πλατίνα και στολισμένο με μία πολύτιμη ή συνθετική πέτρα, το μονόπετρο έγινε το απαραίτητο αξεσουάρ μιας ρομαντικής πρότασης γάμου. Ήταν όμως πάντα έτσι;\nΤα πρώτα δαχτυλίδια αρραβώνων χωρίς πέτρες πιθανότατα υπήρξαν στην αρχαία Αίγυπτο. Ο κύκλος του δαχτυλιδιού συμβόλιζε την αιωνιότητα και έτσι την αιώνια φύση της δέσμευσης. Στο τέταρτο δάχτυλο του αριστερού χεριού στο οποίο συνήθιζαν να φορούν το δαχτυλίδι θεωρείτο (λανθασμένα τελικά όπως μας επιβεβαιώνει η βιολογία) ότι καταλήγει μια φλέβα που ξεκινάει από την καρδιά –η επονομαζόμενη Φλέβα της Αγάπης (Vena amoris).\nΤα πρώτα δαχτυλίδια δέσμευσης ανάμεσα σε ζευγάρια ήταν κατασκευασμένα από δέρμα, κόκκαλο, ή ελεφαντόδοντο. Το μέταλλο άρχισε να χρησιμοποιείται κατά τα πρώτα Ρωμαϊκά χρόνια και τα δαχτυλίδια πια είχαν περισσότερο την έννοια της βέρας γάμου. Φαίνεται ότι ο αρραβώνας ως περίοδος αναμονής εγκαινιάστηκε το 1215 από τον Πάπα Ινοκέντιο ΙΙΙ, ο οποίος καθιέρωσε ένα χρονικό διάστημα ανάμεσα στην υπόσχεση του γάμου και τη γαμήλια τελετή. Το δαχτυλίδι συμβόλιζε τη συμφωνία μεταξύ του ζευγαριού και την αφοσίωση του ενός στον άλλο.\nΤο πρώτο δαχτυλίδι αρραβώνα στολισμένο με διαμάντι λέγεται ότι χρησιμοποιήθηκε από τον Αρχιδούκα Μαξιμιλιανό της Αυστρίας προς την αγαπημένη του, το 1477. Κατόπιν αυτού, η αριστοκρατία αποφάσισε να τον μιμηθεί και έτσι φαίνεται να έχουμε για πρώτη φορά στην ιστορία τα διαμαντένια δαχτυλίδια αρραβώνων. Στο εξής, το δαχτυλίδι θα γινόταν και σύμβολο κοινωνικής θέσης, καθώς μόνο οι πλούσιοι μπορούσαν να διαθέτουν διαμαντένια κοσμήματα.\nΩστόσο, το διαμαντένιο δαχτυλίδι αρραβώνων καθιερώθηκε πραγματικά στη Δύση μόλις το 1930.\nΤο πρώτο μονόπετρο δαχτυλίδι αρραβώνων κατασκευάστηκε από την εταιρεία Tiffany & Co. Ήταν ένα δαχτυλίδι που κρατούσε την πέτρα στο κέντρο του με έξι δόντια. Η μία πέτρα στο κέντρο συμβολίζει τη μοναδικότητα της γυναίκας που το φοράει και η πολύτιμη φύση ενός διαμαντένιου δαχτυλιδιού εκφράζει την πολυτιμότητα της σχέσης και της δέσμευσης του ζευγαριού.\nΑπό τότε ο σχεδιασμός του μονόπετρου δαχτυλιδιού έχει αναχθεί σε τέχνη και τα σχέδια ποικίλλουν από πολύ λιτά μέχρι υπερβολικά, περίπλοκα και φαντασμαγορικά. Παρά το ότι τα πιο περίτεχνα σχέδια χρησιμοποιούν επιπλέον πέτρες της κεντρικής, εξακολουθούν να ονομάζονται «μονόπετρα» χάρη στο μεγάλο σε διαστάσεις κέντρο τους που δεσπόζει στο δαχτυλίδι. Σήμερα προτιμώνται κατά κύριο λόγο τα απλά σχέδια, όπου δίνεται έμφαση στο μέγεθος του διαμαντιού.\nΑπό τον Ευάγγελο Σκάρα, Skaras Jewels\nΣτην ίδια κατηγορία: « Προϋπολογισμός Γάμου Δικαιολογητικά για το Γάμο σας. »


Περί Παιδείας στην ΟΡΤ: Η Καλλιγραφία στη ζωή μας! - PatrisNews - Εφημερίδα Πατρίς Ηλείας\nΠερί Παιδείας στην ΟΡΤ: Η Καλλιγραφία στη ζωή μας!\n20 Δεκεμβρίου 2020 - 15:50 20 Δεκεμβρίου 2020 - 11:16 Δεν επιτρέπεται σχολιασμός στο Περί Παιδείας στην ΟΡΤ: Η Καλλιγραφία στη ζωή μας!\nΗ εκπαιδευτική εκπομπή «Περί ΠΑΙΔΕΙΑΣ» με την Καραγγελή Κυριακή – Μαρία για αυτή την εβδομάδα είναι αφιερωμένη στην τέχνη της Καλλιγραφίας! Καλεσμένη μας η καλλιγράφος και καθηγήτρια βελτίωσης γραφής, Λένα Σεπτέμβρη!\nΣπούδασε Μάρκετινγκ και Δημόσιες Σχέσεις ενώ παράλληλα, σπούδαζε καλλιγραφία στο Λονδίνο, με καταξιωμένους καλλιγράφους.\nΜετά από αρκετά χρόνια στην αγορά, η καλλιγραφία την κέρδισε.\nΒασικά, από παιδί την είχε κερδίσει, καθώς έγραφε πάντα αυτά που σκεφτόταν σε ένα πρόχειρο τετράδιο. Η καλλιγραφία δρούσε ψυχοθεραπευτικά περισσότερο. Ξεκίνησε επαγγελματικά, πριν 15 χρόνια περίπου στην Ελλάδα, τότε που κανείς δεν ήξερε τι σημαίνει καλλιγραφία και προσπάθησε να την κάνει γνωστή.\nΈχει πάρει μέρος σε εκθέσεις, στην Ελλάδα και το εξωτερικό με έργα καλλιγραφίας. Έχει συνεργαστεί με πολλά ινστιτούτα και εταιρίες και έχει αναλάβει projects καλλιγραφίας.\nΠριν δέκα χρόνια συνειδητοποίησε ότι ο κόσμος και περισσότερο τα παιδιά, είχαν ανάγκη να βελτιώσουν τα γράμματά τους. Εξειδικεύτηκε στα μαθήματα βελτίωσης γραφής, βοηθώντας εκατοντάδες παιδιά να αλλάξουν όχι μόνο τα γράμματά τους αλλά και ολόκληρη τη στάση τους απέναντι στην καλαισθησία.\nΓιατί η καλλιγραφία είναι στάση ζωής.\nΕΡΧΕΤΑΙ την Τρίτη 22/12/2020 στις 22:30 στην ΟΡΤ!\nΚΥΡΙΑΚΗ - ΜΑΡΙΑ ΚΑΡΑΓΓΕΛΗΟΡΤΠΕΡΙ ΠΑΙΔΕΙΑΣ


Στην δημοσιότητα η λίστα του "Μένουμε Σπίτι"! — E-peiraias.gr\nHome Eπικαιρότητα Πολιτική Στην δημοσιότητα η λίστα του “Μένουμε Σπίτι”!\nΔόθηκε επιτέλους στην δημοσιότητα η περιβόητη λίστα του κ. Πέτσα ή αλλιώς τα ποσά που μοιράστηκαν για την καμπάνια του «Μένουμε Σπίτι» για την περίοδο του κορονοϊου! Δέιτε αναλυτικά, πατώντας το παρακάτω link, που πήγαν τα 20 εκ. ευρώ της κυβέρνησης !!!\nΤα μεγαλύτερα ποσά, όπως είναι λογικό, δόθηκαν στα κανάλια, ενώ ξεχωρίζουν και κάποια sites ή ραδιόφωνα/εφημερίδες…! Λογικά τα κριτήρια θα ήταν τηλεθεάσεις, επισκεψιμότητα και ακροαματικότητα/πωλήσεις αντίστοιχα!!!\nΕνδεικτικά, ο Alpha πήρε 680.000 ευρώ, ο ΑΝΤ1 780.000 ευρώ, το Mega 380.000, το Open 450.000, ο ΣΚΑΙ 830.000 και το Star 730.000. Το newsit.gr για το οποίο έγινε μεγάλος ντόρος πήρε τελικά 142.000 ευρώ! Άλλα sites που πήραν αρκετά χρήματα είναι τα newsbomb.gr (150.000), parapolitika.gr (147.000), protothema.gr (250.000) queen.gr (100.000).\nTags: κορονοιοςλισταμενουμε σπιτιπετσας